Internet bezbednost 3 u 1 | PC Press\nInternet bezbednost 3 u 1\n30. oktobar 2014. 15. mart 2017. Ana Maksimović\nRegistar nacionalnog internet domena Srbije (RNIDS) organizovao je 29.10. u Muzeju nauke i tehnike u Beogradu panel diskusiju pod nazivom “Internet bezbednost 3 u 1“, a koju je vodio Slobodan Marković, savetnik za IKT politike i odnose sa internet zajednicom u RNIDS-u.\nUčesnici panela bili su domaći i regionalni stručnjaci iz svih oblasti značajnih za bezbednost na Internetu, a pokušali su da pruže odgovore na pitanja – koje su danas glavne pretnje internet bezbednosti za obične i poslovne korisnike, kako se zaštititi, šta rade državne institucije i šta se od njih očekuje, da li i koliko razmišljamo o bezbednosti, ali i ko obrađuje naše podatke, gde ih skladišti i koje su glavne opasnosti koje nas vrebaju onlajn.\nU okviru prvog bloka, Jasmina Mešić, koordinatorka slovenačkog nacionalnog programa edukacije “Sigurni na Internetu” pri ARNES SI-CERT-u predstavila je prisutnima njihovu Nacionalnu strategiju za sajber bezbednost, kao i primere i izazove sa kojima se susreću u svakodnevnom radu.\nZanimljivu analizu bezbednosti nacionalnih domena .RS i .СРБ predstavili su Luka Gerzić i Miloš Marčeta iz kompanije “Gerzić & Associates”. Prema najnovijim istraživanjima, u Srbiji trenutno ima 2,85 miliona korisnika Interneta, od čega 1,6 miliona kupuje/prodaje preko ove globalne mreže. Zanimljiv je podatak da svega 1/3 internet korisnika iz Srbije svoj online sadržaj čuva na serverima koji su u našoj zemlji.\nPročitajte i: Onlajn konferencija „Nedozvoljena trgovina na internetu“ 8. decembra\nDrugi blok panel diskusije bio je posvećen temi o bezbednosti pojedinačnih korisnika na Internetu i izazovima koje pred nas postavljaju društvene mreže. “Novi mediji nisu nebezbedni sami po sebi. Nebezbedno je naše ponašanje na njima, najčešće uslovljeno manjkom znanja o pravilnom i bezbednom ponašanju (posebno dece i mladih), zato je edukacija i prevencija ključna stvar kada su mladi i Internet u pitanju”, objasnila je Nikolina Ljepava, psiholog i predavač na Fakultetu za medije i komunikacije.\nMiloje Sekulić, suvlasnik i E-PR u agenciji “Homepage”, rekao je u toku panela da je potpuno pogrešno uverenje da postoji realni i virtuelni svet i da su tu pravila ponašanja nešto posebno drugačija, kao i da nas softveri štite. “Tehničke mere zaštite jesu potrebne, ali ne i dovoljne. Kako se Internet i društvene mreže, na kojima u većini slučajeva dajemo drugima svoj život kao na tanjiru, budu razvijale, opasnosti će biti sve više”, dodao je Sekulić.\nTreća sesija se bavila bezbednošću poslovnih korisnika Interneta. Boško Radivojević, direktor kompanije “Mainstream”, objasnio je šta o bezbednosti treba da znaju vlasnici internet portala i onlajn prodavnica, dok je Jovan Šikanja, administrator za bezbednost kompanije Limundo govorio o ulozi zaposlenih, značaju edukacije i stvaranju kulture internet bezbednosti. Vladimir Marinkov iz advokatske kancelarije Guberina – Marinkov razjasnio je pravne aspekte bezbednosti na Internetu. „Ovoj oblasti se kod nas ne poklanja dovoljna pažnja, a opšti nivo svesti o bezbednosnim pretnjama i njihovim teškim posledicama po život i poslovanje vrlo je nizak u Srbiji”, zaključak je panel diskusije “Internet bezbednost 3 u 1”.\nTagovi: Internet bezbednost, RNIDS\n← Motorola i zvanično u vlasništvu Lenova\nLačni Franc, Ponovo mladi →


Nadal: Zadovoljan sam osvajanjem titule u Monte Karlu\n► Nadal: Zadovoljan sam osvajanjem titule u Monte Karlu\n18.04.2016 Monte Karlo\nŠpanski teniser Rafael Nadal rekao je danas da je zadovoljan osvajanjem mastersa u Monte Karlu i da se raduje turnirima u Barseloni i Madridu jer će igrati pred svojom publikom.\nNadal je u nedelju u svom 100. finalu pobedio u tri seta Francuza Gaela Monfisa i osvojio devetu titulu na mastersu u Monte Karlu, a ove nedelje će učestvovati na turniru u Barseloni, gde će pokušati da osvoji deveti trofej.\nOsvajač 14 grend slem titula je slobodan u prvom kolu turnira u Barseloni a u drugom kolu igraće protiv pobednika duela Marsela Granoljersa i Danijela Munjosa de la Nave.\nNadal je u Monte Karlu osvojio 28. masters titulu u karijeri i izjednačio se sa Novakom Đokovićem. "Zaista sam srećan što sam osvojio jedan od najvažnijih turnira u sezoni. Ne želim da pričam o tome šta mi nedostaje u igri u ovom trenutku. Moram da budem zadovoljan postignutim", rekao je Nadal.\nTurniri na šljaci su priprema za drugi grend slem turnir u sezoni, Rolan Garos, koji je Nadal osvajao devet puta. On je prošle godine izgubio od Đokovića u četvrtfinalu. "Ovaj deo sezone, turniri u Monte Karlu, Barseloni, Madridu i Rimu, a zatim i Rolan Garos je najemotivniji deo godine za mene. Sada ću igrati kod kuće u Barseloni, a naredne nedelje i u Madridu. Uvek sam uživao da igrajući pred španskom publikom i veoma sam uzbuđen", dodao je peti teniser sveta Nadal.\nNišikori i Raonić u osmini finala AO\nJapanski teniser Kei Nišikori plasirao se danas u osminu finala Otvorenog prvenstva Australije u Melburnu, pošto je pobedio Portugalca Žoaa Souzu posle tri seta, 7:6, 6:1, 6:2.\nKrajinović bez plasmana u osminu finala AO\nSrpski teniser Filip Krajinović nije danas uspeo da se plasira u osminu finala Otvorenog prvenstva Australije u Melburnu, pošto je izgubio od 12. igrača sveta Borne Ćorića iz Hrvatske posle...\nObezbeđenje na Australijan openu nije pustilo Rodžera Federera da uđe u svlačionicu bez akreditacije.\nSrpski teniser Novak Đoković plasirao se danas u osminu finala Otvorenog prvenstva Australije u Melburnu, pošto je pobedio 27. igrača sveta Kanađanina Denisa Šapovalova posle četiri seta,...


Leave a Comment on CGO podnio inicijativu da DRI uvrsti u plan revizije za 2021. i UCG\nCGO ukazuje na činjenicu da punu deceniju finansijski izvještaji UCG nijesu predmet revizije DRI iako se radi o velikom i rastućem budžetskom korisniku, za kojeg je bilo mnogo naših poziva, navoda iz javnosti, ali i nalaza interne revizije UCG za postupanje DRI. – Samo od 2015. do 2020.godine, iz Budžeta je za UCG opredjeljeno blizu 110 miliona eura. Kroz dugogodišnje praćenje rada UCG, kao najstarije visokoškolske ustanove u Crnoj Gori koja je i na Budžetu Crne Gore, argumentovano smo ukazivali na potrebu finansijske revizije UCG od strane DRI, ali i potrebe sprovođenja nezavisne revizije. U posljednje dvije godine to smo obrazložili i u publikacijama „Univerzitetski zidovi – analiza stanja u oblasti transparentnosti rada visokoobrazovnih institucija u Crnoj Gori“ iz 2018.godine „Finansijska alhemija Univerziteta Crne Gore – uvid u finansiranje UCG od 2015. do 2019.godine“ iz 2020.godine, istakli su iz CGO.\nTek nakon javnog predstavljanja naše posljednje analize, nastale u okviru projekta „Finansiranje visokog obrazovanja pod lupom“, uz podršku Centra za civilne inicijative i EU, rektor i predsjednik UO UCG su protokolarno i pamfletski pozvali DRI da uradi reviziju UCG. Stoga smo se odlučili da formalizujemo našu Inicijativu i da dostavimo materijal DRI koji može biti koristan u donošenju odluke o planu revizije za 2021.godinu”, saopštili su iz Centra za građansko obrazovanje.\nCGO pozdravlja izjavu člana Senata DRI, Branislava Radulovića, datu dnevnim novinama “Dan” da će “kao neposredno nadležni član Senata DRI i rukovodilac za predmetnu reviziju, predložiti da se izvrši revizija finansijskog izvještavanja Univerziteta Crne Gore za 2020. godinu”.\n– Izražavamo nadu da će to biti i većinsko opredjeljenje Senata DRI i da će UCG biti jedan od prvih subjekata revizije DRI u 2021.godini, naglasili su oni.\nCGO je, tvrde oni, kontinuirano ukazivao da UCG raspolaže ogromnim budžetskim sredstvima a da to ne prati adekvatna odgovornost rukovodstva. Dodatno, neki podaci su ukazivali da tu ima materijala za koji bi trebalo da se profesionalno zainteresuje i Tužilaštvo, što smo shodno procesuirali u slučajevima za koje smo imali dokazni materijal.\nUCG za 2021. godinu traži od Vlade 24.8 miliona eura iz Budžeta, što je oko četiri miliona više nego za ovu godinu. – Napominjemo da je nivo rasta budžeta UCG obrnuto proporcionalan transparentnosti podataka koji se odnose na finansijsko rukovođenje na UCG. U to smo se uvjerili i prilikom izrade posljednje analize. Ali, i uz sva ograničenja dostupnog materijala smo jasno konstatovali niz razloga koji bi morali skrenuti pažnju DRI, smatraju iz CGO.\nNa kraju, CGO podsjeća da su sadržaji internih revizorskih izvještaja UCG, koje UCG krije, takvi da je odavno postojalo mnogo razloga da i Vlada sprovede eksternu reviziju.\nTags: CENTAR ZA GRAĐANSKO OBRAZOVANJE državna revizorska insitucija finansijsko poslovanje ucg INICIJATIVA revizija UNIVERZITET CRNE GORE\nPrevious Entry ДФ: Режим у паници подмеће лажне вијести\nNext Entry IJZ: Još 52 osobe zaražene


Čas alternativne istorije SPC | Ateisti Srbije\n← Javno tajno pismo\nAnđeli i demoni →\nČas alternativne istorije SPC\nPosted on 10.04.2013. by UO Ateisti Srbije\nUdruženje “Ateisti Srbije” najoštrije protestuje protiv nastavka tragične prakse savetovanja najviših državnih zvaničnika sa čelnicima jedne verske zajednice, Srpske pravoslavne crkve (SPC), u vezi sa najvažnijim i najodgovornijim pitanjima državne politike.\nPodsećamo na Ustav Republike Srbije u kome jasno i nedvosmisleno piše:\n– Republika Srbija je svetovna država.\n– Crkve i verske zajednice su odvojene od države.\n– Nijedna religija ne može se uspostaviti kao državna ili obavezna.\nSusret Tomislava Nikolića, Ivice Dačića i Aleksandra Vučića sa predstavnicima SPC i razgovor koji je trajao gotovo dva sata, Mirko Bulović (alijas “Irinej Bački”), portparol ove verske zajednice, pokušao je da krajnje licemerno predstavi onakvim kakav to nije bio. Naime, gospodin Bulović je naveo da SPC ne pretenduje da donosi odluke umesto izabranih predstavnika naroda i da se bavi politikom, iako je potpuno jasno da je sastanak sa državnim zvaničnicima vezan upravo i isključivo za stav SPC o ključnom političkom pitanju kojim se vrh države danas bavi, pitanjem pregovora o Kosovu.\nDezavuišući sam sebe, Bulović tako u nastavku svoje izjave napominje da SPC ima neotuđivo pravo da iznese svoje stavove o najvažnijim nacionalnim pitanjima, pa tako i o “ultimatumu” Brisela i Vašingtona, kao par excellence političkim temama.\nAko sastanak nema veze sa političkim stavom SPC, iznošenim uporno, tvrdoglavo i agresivno, prethodnih meseci i godina, onda ostaje nejasno kojim bi se to privatnim poslom ili razonodom nalazili državni funkcioneri najvišeg ranga, sa najvišim predstavnicima ove verske zajednice i o tome obaveštavali novinare?\nOstaje takođe samo neozbiljnima uverljiva, a razumnim i racionalnim ljudima vrhunski licemerna, tvrdnja gospodina Bulovića da nije upoznat sa izjavom predsednika vlade Dačića objavljenom 7. aprila, u kojoj je sasvim opravdano kritikovao nedoslednost i duboku, tragičnu hipokriziju politike SPC.\nPoznato nam je da je pogled SPC i gospodina Bulovića na stvarnost, prošlost i budućnost države i naroda drastično drugačiji od činjenica, ali je krajnje neubedljivo očekivanje da poverujemo da portparol SPC nije upoznat sa stavovima najviših državnih zvaničnika o verskoj zajednici čiji je jedan od najglasnijih i najagresivnijih čelnika, kao kakav jahač na čelu jurišne konjice dogmi, predrasuda, epskih fantazija, mitomanije i agresije.\nSasvim je neuverljivo da je gospodin Bulović tako dobro obavešten o, recimo “Kobasicijadi” u Turiji, programu “Zmajevih dečijih igara” ili koncertima popularnih kantautora, a da ne zna šta je koliko juče, o njegovoj verskoj zajednici rekao upravo predsednik vlade.\nZa sam kraj šture informacije o ovom sastanku, ostaje i gotovo patetično očekivanje gospodina Bulovića da će molitve božanstvu u koje veruje, doprineti da državni vrh ima i savesti i odogovornosti i osećanja za potrebe opstanka našeg naroda na Kosovu i Metohiji. Izjava gospodina Bulovića, osim direktne uvrede državnih zvaničnika, po njemu nesposobnih da bez određenog “višnjeg nadahnuća” budu svesni odgovornosti sadašnjeg trenutka, sadrži i ozbiljnu dozu licemerja, s obzirom na to da dolazi od čelnika verske zajednice koja već godinama mahanjem praznim mitovima i istorijskim neistinama, na svaki način ugrožava mogućnost Srba na Kosovu da počnu da žive normalno u skladu sa mogućnostima i okolnostima.\nZahtevamo od SPC da prestane da vodi štetočinsku politiku, odustane od neistina i mitova i posveti se sadašnjosti i budućnosti naroda za koji tako brine. Posebno stoga što se, kako to gospodin Bulović ne propušta da spomene, SPC smatra najpozvanijom da bude konsultovana među svim nevladinim organizacijama, a na osnovu krajnje dubioznog podatka da su vernici upravo SPC, apsolutna većina građana Srbije. Ako zastupaju apsolutnu većinu, mada to nigde nije registrovano kao takvo, osim ako gospodin Bulović ne smatra da se svi popisani pravoslavci u Srbiji automatski smatraju podržavaocima politike i delanja SPC, onda SPC mora biti odgovorna prema toj silnoj većini.\nZa početak bi mogla, po uzoru na svoje kiparske kolege, da makar malenim delom svoje ogromne imovine, tolike da ni krađa milion evra iz kase SPC ne izaziva veću potrešenost, napokon i konkretno pomogne tom istom napaćenom narodu. Neka se zapitaju, ako negde u sebi pronađu koje zrno i trag čovečnosti, morala i odgovornosti, koliko ljudi mogu da nahrane od samo jedne državne budžetske dotacije koju će svakako uzeti, ne trepnuvši i ne prekrstivši se pri tom.


Ekonomskim merama do lakšeg poslovanja i boljeg ambijenta\nTanjug 15. septembra 2018. 10:50\nBEOGRAD – Fiskalne i ekonomske reforme koje su najavljene u okviru fiskalne politike 2018. i 2019. godine olakšaće poslovanje privredi i uticati na unapređenje poslovnog ambijenta, smatraju predstavnici poslovnog sektora i privrede.\nČlanovi Američke privredne komore (AmĆam) u Beogradu ukazali su pre desetak dana na sastanku sa ministrom finansija Sinišom Malim na tri ključna problema koje privrednici te organizacije žele da država reši u narednom periodu.\nNa prvom mestu su poreski propisi, postupak donošenja i usvajanja propisa i učešće javnosti, i nakon toga- sprovođenje propisa.\nPredsednica Američke privredne komore (AmĆam) Jelena Pavlović rekla je za Tanjug da se planovi koje je zacrtala Vlada Srbije, odnosno resorno ministarstvo poklapaju sa očekivanjima i onim što su kao prioritet zacrtale članice te asocijacije.\n„Očekivanja članica Amćam od Ministarstva finansija i države uopšte je da se nastavi sa izgradnjom institucija, jer nama su neophodne snažne, kompetetne institucije koje će negovati kontinuirani i otvoren dijalog sa privredom kako bi svi propisi i reforme koje predstoje bile uspešne i održive“, rekla je sagovornica Tanjuga.\nZa članice AmĆama u fokusu pažnje je najavljeni set poreskih propisa, koji bi trebalo da budu doneti do kraja ove godine.\nKako ističe Pavlović, u toj poslovnoj asocijaciji podržavaju i najavljen nastavak, odnosno novu fazu reforme Poreske uprave.\n„Mislimo da je to jako važno, kao i donošenje jednog kvalitetnog zakona o naknadama. Na tom zakonu se duži niz godina radi i trebalo bi da se do kraja ove ili u prvom kvartalu iduće on i donese.\nVeoma važna je i borba protiv sive ekonomije, kao i proces digitalizacije u javnoj upravi“, istakla je Pavlović.\nOno što članice AmĆama vide kao jedan od velikih problema u poslovanju je nedoslednost u sprovođenju propisa.\n„Imamo situaciju da se državni organi na različitim teritorijama države različito ponašaju i isti propis tumače na različite načine. Ujednačavanje postupanja državne uprave i doslednost u sprovođenja propisa je nešto što očekuju naše članice“, istakla je Pavlović.\nRukovodilac Centra za privredna pitanja u Privrednoj komori Srbije (PKS) Nevena Rakić ukazala je da su predstavnici komore davali predloge i učestvovali u izmenama zakona u oblasti fiskalnog sistema posebno izmenama Zakona o porezu na dodatu vrednost koje su stupile na snagu od 1. jula.\nJedan od predloga koji je usvojen, a inicirala PKS, su smanjenje posebne stope za potpune krmne smeše i promet i uvoz dobara u slobodnoj zoni.\n„Smatramo da postoje i mogućnosti za dodatno poboljsanje ovog zakona i unapređenje poslovnog ambijenta“, rekla je Rakić Tanjugu.\nKako je istakla, privrednike najviše muči problem povraćaja PDV-a.\n„Često se žale da duži vremenski period čekaju na povraćaj sredstava, Zakonom o porezu na dodatu vrednost predviđeni su rokovi od 45 i 15 dana, ali privrednici ističu da se ti rokovi u praksi ne poštuju.\nVeoma je važno da postoji veća transparentnost u primeni propisa i da se rokovi koji su predviđeni zakonom poštuju u praksi“, rekla je sagovornica Tanjuga.\nGovoreći u reformi Poreske uprave, Rakić je rekla da je PKS delegirala svog člana za radnu grupu koja će raditi na modernizaciji PU.\nRakić ističe da je veoma važno i to što je najavljeno smanjenje poreza i doprinosa na zarade.\n„Pozdravljamo najavljene izmene jer se privreda dosta žalila na namete, odnosno visoke poreze na zarade i doprinose koji muče poslodavce.\nKako je istakla, poslodavci se žale da ih njihova visina ograničava u poslovanju te da bi trebalo da se relaksiraju u tom delu.\n„PKS je uputila inicijativu Ministarstvu finansija i verujem da će biti usvojena. Gledajući unazad nekoliko godina, stiče se utisak da su upravo doprinosi ti koji stvaraju najveće namete poslodavcima“, rekla je Rakić.\nOna je izrazila očekivanje da će se ispuniti planirano, a to je da te relaksacije za privredu budu na snazi od iduće godine.\nNa panelu u organizaciji AmĆam-a koji je održan prošle nedelje, a na kojem se govorilo o fiskalnim i ekonomskim reformama koje će ministarstvo finansija sprovoditi u okviru fiskalne politike 2018. i 2019. godine, ministar Siniša Mali najavio je set zakona koji bi trebalo da budu usvojeni u Skupštini Srbije do kraja godine.\nMali je najavio da će Vlada u oktobru usvojiti Predlog zakona o naknadama i dodao da će neke od naknada biti ukinute.\nMinistar je najavio da će resorno ministarstvo vrlo brzo izaći sa predlogom o ukidanju doprinosa za nezaposlenost od 0,75 odsto koju plaćaju poslodavci.\nNajvažnije promene kod Zakona o porezu na dobit, kako je rekao, biće ubrzanje stope amortizacije.\nMinistar je rekao da je još jedan domaći zadatak – reforma Poreske uprave, kao i carine.\nKada je reč o Zakonu o javnim nabavkama, ideja je da se i on menja. “U pitanju je sistemski zakon gde mnogo toga može još da se unapredi i uradi“, kazao je Mali.\nOn je naveo da će povećanje plata u javnom sektoru i penzija, koje će uslediti uskoro, doprineti rastu potrošnje, a time i rastu bruto društvenog proizvoda.\nDo kraja godine će, kaže biti formirano i Koordinaciono telo koje će definisati prioritete u naredne tri godine kada su u pitanju veliki projekti.


Plan podrazumeva odobravanje grantova zemljama u krizi poput Italije i Španije, prenosi "Špigl". Merkel je u ponedeljak izjavila da je predlog rezultat „vanrednog, jedinstvenog ulaganja napora“, nakon što se Berlin dugo opirao zajedničkom preuzimanju dugova preko budžeta EU. Nemačka kancelarka se i dalje odlučno protivi uvođenju tzv. „korona-obveznica“, prenosi "Zidojče cajtung".\nBrisel je odmah pohvalio inicijativu dvoje šefova država.\n- Ovo je u skladu s predlogom na kome radi komisija - izjavila je predsednica Evropske komisije Ursula fon der Lajen, koju su članice u aprilu zadužile da razradi model plana za obnovu.\nPredlog će biti predstavljen u sredu sledeće nedelje. Predsednik Saveta Evrope Šarl Mišel okarakterisao je najnoviju incijativu kao korak u pravom smeru i apelovao na svih 27 članica Unije da pokažu volju za kompromis.\nKao što se moglo očekivati, Italija i Španija su inicijativu dočekale pozitivno, mada se iz krugova vlade u Rimu moglo čuti da ima prostora za poboljšanje, prenosi "Zidojče cajtung". Španski premijer Pedro Sančez na Tviteru je napisao da je „inicijativa u liniji s našim zahtevima“ i da „mora dovesti do našeg napretka“.\nSeverne zemlje i Austrija kritikovale predlog\nIstočne srednjoevropske države poput Poljske, Mađarske, Slovačke i Češke predlog oslobađa glavne brige: plan evropskog budžeta za narednih nekoliko godina, koji treba da bude napravljen ove godine, ostaće netaknut. Ovo je od posebnog značaja upravo za ove zemlje, koje koriste obimnu pomoć za strukturno prilagođavanje. Poljska i Mađarska su najveći neto-korisnici sredstava Evropske unije.\nMeđutim, protiv nemačko-francuskog plana već se javlja otpor, naročito u severnim zemljama. Holandija, Danska, Švedska, ali i Austrija izričito zahtevaju da EU samo odobrava kredite, ali ne i grantove. Austrijski kancelar Sebastijan Kurc sinoć je izjavio da je razgovarao s šefovima vlada Holandije, Danske i Švedske.\n- Naš stav je nepromenjen – napisao je na Tviteru.\nHolandski list „Telegraf“ ocenjuje da bi zbog činjenice da je Angela Markel promenila kurs države koje su sumnjičave prema ideji mogle da se nađu pod pritiskom.\n- Merkel je ranije, baš kao i Holandija, bila uzdržana kada je u pitanju drešenje kese. Budući da je sada za to, Hagu će biti teško da kaže „ne“ - ocenio je „Telegraf“.\nZa Merkelovu i Makrona otpor predstavlja problem, jer plan mora jednoglasno da prihvati svih 27 članica, budući da je vezan za sedmogodišnji okvirni budžet EU. Sve članice moraju da ratifikuju u parlamentu povećanje maksimalnog iznosa sredstava za finansiranje budžeta EU.


"Mali je u svom odgovoru na tvrdnje da je dug Srbije drastično porastao u prethodnih sedam godina izneo tvrdnju da država ne povećava svoj dug kada isti poraste sa 18 na 23 milijarde evra. Time je Mali dao ozbiljan doprinos dvema naučnim oblastima – ekonomiji i matematici, jer do sada u istoriji niko nije uspeo da objasni da je 23 manje od 18", rekao je Đilas.\nĐilas je naveo da je dug Srbije na dan 30.06.2012, kada je SNS stupio na vlast, iznosio 15.292 milijardi evra, kao i da je na dan 21.12. 2018. iznosio 23.328 milijardi evra, što je, kako je naveo, rast od osam milijardi.\n"Na dan 30.08.2019. dug Srbije je iznosio 24.318.898.046 evra, što je u odnosu na početak godine povećanje od jedne milijarde. Ovo su zvanični podaci Ministarstva finansija na čijem je on čelu ", rekao je Đilas.\nKako je dodao, "tvrdnja da se novi krediti uzimaju da bi se vratili stari nije tačna, jer u predlogu budžeta za 2020. godinu jasno piše da će se Srbija zadužiti za 7,8 milijardi za razne projekte - između ostalih: auto-put Niš-Merdare 100 miliona (EIB, EBRD), gondola na Kopaoniku 27 miliona, Klinika Tiršova 54 miliona... Što se tiče tvrdnji da je dug grada Beograda 2013. godine, kada sam smenjen, iznosio 1,2 milijarde, ona je apsolutno netačna", rekao je Đilas.\n"TO JE NEZAKONITA POLITIČKA ODLUKA" Nakon odluke Senata Univerziteta da se Siniši Malom oduzme doktorska diploma, oglasio se njegov pravni tim


Beta 19. septembra 2018. 14:25\nSrbija je u poslednjih deset godina imala više modela uskladjivanja penzija, a poslednji je da su se penzije uskladjivale dva puta godišnje – 1. aprila i 1. oktobra, sa rastom cena na malo i bruto domaćeg proizvoda (BDP).\n„Pravila po kojima će se uskladjivati penzije treba da se propišu unapred jer i u EU od 28 država 26 uskladjuju penzije sa rastom cena i zarada ili najčešće kombinovano“, rekao je Arsić.\n„Povećanje penzija ad hok, kako je rekao, nije dobro rešenje zbog neizvesnosti, a ostavlja prostor i za manipulacije i greške“, rekao je Arsić.\n„Odredjivanje penzija bez unapred utvrdjenih pravila otvara mogućnost za grešku da se penzije povećaju u vreme privredne ekspanzije, a da kada se pojavi kriza država ne može da ih isplati u tom iznosu“, rekao je Arsić.\nNajbolje rešenje je, kako je rekao, da se penzije obračunavaju prema rastu cena, jer se tako čuvaju od obezvredjivanja, i rastu plata, jer na taj način i „penzioneri učestvuju u plodovima napretka društva“.\n„Uskladjivanje penzija sa rastom BDP može da bude strateški okvir za odredjivanje primanja penzionera, ali u uredjenim zemljama je jasno utvrdjen način indeksiranja, u skladu sa rastom zarada i troškova života“, rekla je Matković.


Reporteri bez granica: Ne bi bilo pandemije da su mediji u Kini slobodni - Blok vesti\nNaslovna Iz minuta u minut Reporteri bez granica: Ne bi bilo pandemije da su mediji u Kini...\nReporteri bez granica: Ne bi bilo pandemije da su mediji u Kini slobodni\nReporteri bez granica u objavljenoj analizi tvrde da bi broj obolelih od koronavirusa bio 86 odsto niži da su prve mere za suzbijanje zaraze bile primenjene početkom januara a ne tek dve nedelje kasnije. Navodi se da je epidemija sa pijace u Vuhanu skrivana od javnosti, da doktori ili nisu imali hrabrosti da svoje sumnje objave ili su zbog toga hapšeni, pa čak da je vlast zabranila i objavljivanje genoma virusa.\nU objavljenoj analizi, Reporteri bez granica, međunarodna organizacija koja se bavi, između ostalog, promovisanjem slobode govora, tvrde " da u Kini zaista postoji sloboda govora, a ne državna cenzura informacija, danas ne bismo imali pandemiju koronavirusa".\nOni navode, pozivajući se na na studiju Univerziteta u Sautemptonu, koja je objavljena 13. marta, da bi broj obolelih od koronavirusa bio 86 odsto niži da su prve mere za suzbijanje zaraze umesto 20. januara bile primenjene dve nedelje ranije.\n"Da kineski zvaničnici nisu pokušali da zaustave informacije o pojavi zaraze, uključivši i cenzuru, mediji bi u toj zemlji bili u prilici da mnogo ranije obaveste stanovnike o epidemiji, čime bi smanjili broj obolelih i potencijalno zaustavili pandemiju", navodi se u izveštaju.\nReporteri bez granica su analizirali korake koje su kineska država i mediji mogli da preduzmu pre proglašenja epidemije u januaru, a ti koraci izgledaju ovako:\nCentar Džon Hopkins za bezbednost zdravlja, jedna od vodećih ustanova za pitanja javnog zdravlja u Americi, sa Svetskim ekonomskim forumom i Fondacijom Bila i Melinde Gejts, sproveo je simulaciju svetske zaraze 18. oktobra 2019.\nDa su svetski mediji imali potpuni uvid u informacije koje su skrivali kineski zvaničnici, uključujući veličinu epidemije pre 13. januara, velika je verovatnoća da bi ranije shvatili buduće razmere epidemije, potencijalno smanjujući rizik od njenog prenošenja izvan Kine i – prerastanja u pandemiju\nPrethodni tekstKomora izvršitelja za Insajder: Obustava naplate izvršenja kod jednog broja penzionera tek od naredne penzije\nSledeći tekstPala vlada u Prištini, izglasano nepoverenje Kurtiju


Rizična upotreba UV svjetlosti za ubijanje koronavirusa | Kodex.ME\nRizična upotreba UV svjetlosti za ubijanje koronavirusa\nNa tržištu se množe uređaji sa ultraljubičastom (UV) svjetlošću kao sredstvom za ubijanje novog koronavirusa, ali njihovo korišćenje može donijeti više rizika nego koristi, piše američki tehnološki sajt C-NET.\n23. 05. 2020 - 17:33 Autor: Kodex\nDezinfekcija predmeta UV svjetlom se koristi već više od 40 godina, ali postoje rizici kada se ti uređaji primenuju na ljudskoj koži.\nPostoje tri klase UV svjetla: UV-A, UV-B i UV-C. Sve tri potiču sa Sunca, ali na Zemlju stižu samo prve dvije koje izazivaju opekotine i prerano starenje kože, a povezane su s razvojem karcinoma.\nTreća vrsta - UV-C svetlost, koja ima najviše energije, te je najštetnija za ljude, koristi se upravo u uređajima za dezinfekciju, koji se sada reklamiraju kao sredstvo protiv koronavirusa.\nZasad nema dokaza da UV-A i UV-B zraci mogu da ubiju koronavirus, pa se pretpostavlja da izlazak napolje, tokom sunčanog dana, neće umanjiti rizik od zaraze.\nNa osnovu raspoloživih naučnih dokaza da treća vrsta, UV-C svjetlost može da uništi razne viruse, vjerovatno je da može da ubije i novi koronavirus, ali to nije naučno potvrđeno.\nAkademija nauka, inženjerstva i medicine SAD (NASEM) je upozorila da "UV svetlost oštećuje ljudsku kožu, pa je treba koristiti samo na predmetima ili površinama".\nSvjetska zdravstvena organizacija(SZO) ponavlja tu preporuku NASEM-a, naglašavajući da UV lampe ne bi trebalo koristiti za dezinfekciju ruku ili drugih djelova kože, jer UV zračenje "može izazvati iritaciju kože i oštetiti oči".\nMada tih uređaja ima u različitim oblicima, veličinama i jačini, Tajler Holmig, direktor Dermatološke hirurgije na Univerzitetu u Teksasu, upozorava da posledice korišćenja UV-C svjetlosti na tijelu mogu biti teške opekotine i oštećenja oka.\nNeke kompanije proizvode uređaje za UV-dezinfekciju unutrašnjosti zgrada koji se koriste u bolnicama, a neke firme na ulaze postavljaju "UV-portale" kroz koje prolaze zaposleni i posjetioci.\nTvrdi se da je doza UV-zračenja tih uređaja dovoljno mala da se izbjegnu zdravstvene komplikacije poput opekotina ili iritacije očiju.\nZaključak je da ljude ne treba izlagati zračenju uredđja sa UV svjetlom, već da se oni zasad mogu koristiti samo na predmetima i nekim površinama, zaključuje C-NET.\n"Prvi pacijent" u Italiji: Otac mu preminuo od koronavirusa, ljekar mu kao drugi otac\n26. 05. 2020 - 11:20\n24. 05. 2020 - 21:41\nVakcina protiv COVID-19 sa Oksforda ima 50 odsto šanse za uspjeh\n24. 05. 2020 - 17:17\n23. 05. 2020 - 17:33


OSM Televizija - Zelenoviću prva nagrada\nŽiri u sastavu Branko Brđanin - Bajović, Ranko Preradović i Nikola Vukolić odlučili su da drugu nagradu dobije Mihajlo Orlović za priču "Čovjek sa petog sprata", a treću Velimir Savić za priču "Poslednji voz za B.".\nNagrade su uručene na manifestaciji pod nazivom Pomen veče "Goran Mihajlović - Čvoro", na kojem su njegovi saradnici i prijatelji evocirali uspomene na ovog prerano preminulog novinara, urednika, publicistu, a prije svega na jednu ljudsku veličinu.\nUrednik "Presa Republika Srpska" Radenko Kuprešak rekao je da je Čvoro prerano izgubio bitku sa životom, ali i otišao u nezaborav. On je izrazio očekivanje da će dodjeljivanje ove nagrade postati tradicionalno.\nBranko Brđanin - Bajović podsjetio je da je za svog kratkog života Goran Mihajlović objavio svega dvije knjige, ali da se one, između ostalog, odlikuju vrhunskom prozom i velikom osjećajem za izgrađenu poentu.\nOvo je druga godina da "Pres Republika Srpska" dodjeljuje nagradu za kratku novinsku priču koja nosi ime Gorana Mihajlovića - Čvore.\nPočasna povelja za film "Suvenir" Milovana Pandurevića\nUmjesto pehara,sadnice za pobjednike\nJoš iz iste kategorije: « Dostupna cjelokupna istorija pretraživanja na "Google" Ušao u farmerkama, odnio sliku od 66 miliona dolara »


DS: SNS planira nova zapošljavanja u susret lokalnim izborima | Autonomija\nDS: SNS planira nova zapošljavanja u susret lokalnim izborima\nSNS: DS je upropastio preduzeća u Novom Sadu\n26. jula 2015\nDemokratska stranka (DS) optužila je danas Srpsku naprednu stranku (SNS) da planira nova zapošljavanja u gradskim javnim i komunalnim preduzećima i da se tako “uveliko priprema” za predstojeće lokalne izbore.\nDS je u saopštenju za javnost naveo da o tome svedoče planovi zapošljavanja u javnom sektoruu pojedinih gradskih javnih i komunalnih preduzeća, iz kojih se vidi da se planiraju nova zapošljavanja do kraja 2015. godine.\nDS je kao primer naveo Javno komunalno preduzeće Lisje, koje se bavi pogrebnim uslugama, a koje planira da do kraja ove godine zaposli novih 25 radnika na privremenim i povremenim poslovima, što uz postojećih 20 zaposlenih, koji su angažovani po istom osnovu, ukupno daje još 45 novih ljudi na platnom spisku.\nTa stranka je navela da će novozaposleni radnici imati bruto platu od 110.000 dinara i dodala da to znači da će “novozaposleni naprednjaci” u Lisju imati “bezmalo duplo veće” plate od nastavnika i profesora u školama i znatno veće zarade od lekara.\n“To jasno ukazuje na to šta su prioriteti aktuelne gradske vlasti i kakva je budućnost u koju veruje”, ocenio je DS.\nDodaje se da je slučaj Lisja posebno zanimljiv zbog toga što je u tom preduzeću krajem prošle godine otpušteno 129 radnika za koje navodno nije bilo posla i navodi da su tada otkaze dobili vrtlari, grobari i drugi zaposlenici u osnovnoj delatnosti firme, kao i “stranački nepodobni radnici”.\n“Srpskoj naprednoj stranci još samo nova zapošljavanja u javnom sektoru mogu biti predizborni adut, budući da su rezultati njihove vladavine Novim Sadom više nego porazni”, piše u saopštenju.\nDS je podsetio da je Lisje u vreme kada je ta stranka predvodila gradsku vlast u periodu od 2008. do 2012. godine poslovalo s dobitkom a za 48 meseci je bilo isplaćeno 50 plata, dok je već u 2013. godini isto preduzeće pod vođstvom SNS-a zabeležilo gubitak od 105 miliona dinara.\nSrpska napredna stranka (SNS) optužila je Demokratsku stranku da je “upropastila” javna i komunalna preduzeća u Novom Sadu i da je “pokrala” građane Novog Sada i Vojvodine.\n“Od kad je SNS preuzeo vođenje grada, bori se da obnovi i stavi na noge sve ono što su demokrate uspele da upropaste i osakate, i sve u skladu sa zakonom i u korist građana Novog Sada, kako bi Novi Sad bio dobro mesto za život, i kako bi Novosađani mogli da žive lepše u njemu”, naveo je SNS u saopštenju za javnost.\nTa stranka nije odgovorila na optužbe DS-a da planira da poveća zapošljavanje u gradskim javnim i komunalnim preduzećima pred lokalne izbore, već je zatražila da DS odgovori na pitanje koliki je tačan broj zaposlenih u pokrajinskoj administraciji i zašto pojedini zaposleni imaju po dva ugovora o radu.


Počela sjednica Vlade Federacije BiH u Sarajevu - Privredna štampa\nVlada Federacije BiH će, na današnjoj sjednici koja je počela u Sarajevu, razmatrati prijedlog da rekonstrukcija magistralnih cesta bude proglašena projektom od javnog interesa za FBiH, a korisnik eksproprijacije nekretnina potrebnih za ove radove JP Ceste Federacije BiH d.o.o. Sarajevo. Kako je obrazloženo, Ceste FBiH imaju veliki problem s pribavljanjem neophodnih dozvola za rekonstrukciju mreže magistralnih cesta, a jedan od uslova za dobijanje urbanističke saglasnosti je upravo utvrđivanje javnog interesa za Federaciju BiH.\nČlanovi Vlade će se izjasniti o prijedlogu Programa utroška s kriterijima raspodjele sredstava tekućih transfera za 2019. godinu Federalnog ministarstva razvoja, poduzetništva i obrta u ukupnom iznosu od 8.071.280 KM, a sredstva će korisnicima biti isplaćena kao nepovratna (grant). Isto ministarstvo predložilo je i usvajanje Programa utroška 1.000.000 KM utvrđenih u ovogodišnjem Budžetu FBiH za realizaciju Programa “Kreditni poticaj razvoja, poduzetništva i obrta”.\nNa dnevnom redu su i informacije o dugu FBiH u prvom ovogodišnjem kvartalu, te o vanjskom i unutarnjem dugu u FBiH na dan 31.12.2018. godine, kao i Godišnji plan zaduživanja za 2019. godinu.\nFederalno ministarstvo finansija pripremilo je za današnju sjednicu informacije o izvršenju Budžeta FBiH i o ostvarenim i raspoređenim javnim prihodima u Federaciji BiH u 2018. godini.\nFederalna vlada će se izjasniti o inicijativi da kreditnim zaduženjem kod Evropske banke za obnovu i razvoj (EBRD) budu osigurana sredstva za realizaciju Projekta “Javni prevoz Sarajevo”, u iznosu od 35.000.000 eura. Ovaj projekt se sastoji iz dvije komponente: sanacije, rekonstrukcije i modernizacije tramvajske pruge (20.000.000 eura) i obnove voznog parka za javni linijski prevoz putnika (15.000.000 eura).\nFederalno ministarstvo energije, rudarstva i industrije je, za današnju sjednicu, pripremilo informaciju o statusu i realizaciji kreditnih i grant sredstava koja su za uvezivanje radnog staža obezbijeđena iz budžeta FBiH od 2012. do 2018. godine putem programa ovog ministarstva i iz posebnog fonda Razvojne banke Federacije BiH u periodu 2017. – 2018. godina. Kroz programe Federalnog ministarstva je, u ovom periodu, dodijeljeno 7.997.774,42 KM za uvezivanje staža za 794 radnika, a kroz fond 13.363.932,51 KM za penzionisanje 738 radnika. Iz istog fonda je za uvezivanje radnog staža za određeno vremensko razdoblje isplaćeno 14.651.33,49 KM za 2.868 radnika, navedeno je u ovoj informaciji.


Beko RFNE 290 L21 W zamrzivač cena, cene Srbija, prodaja Beograd Novi Sad Niš\nBeko RFNE 290 L21 W zamrzivač cene\nBeko RFNE290L21W Samostojeći, Godišnja potrošnja struje 0.841 kwh/24h, 307 kwh/godišnje, Energetski razred A+, Neto zapremina 250 l, Buka 42 dB, Dimenzije (ŠxVxD) 59.5 x 171.4 x 65 cm... specifikacija\ncena od 40.840,00 do 47.990,00 din | prodavnica (7)\nKarakteristike - Tip: Vertikalni zamrzivač Ukupna zapremina: 250l Energetska klasa: A+ Fizičke karakteristike - Boja: Bela Visina: 171,4cm Širina: 59,5cm Dubina: 65cm Dužina kabla: 2,15m Ostalo - Dodatne funkcije: Svetlo Ostalo: Antibakterijska gumena zaptivka Garancija - Garancija: 5 godina\nEPonuda nije internet prodavnica već Vam omogućava da brzo i lako nađete Beko RFNE 290 L21 W zamrzivač po najjeftinijoj ceni. Naš cilj je da kupci budu što bolje informisani o ponudi Beko zamrzivač RFNE 290 L21 W na tržištu Srbije. Vrlo lako nalazite željeni proizvod za kategoriju Vertikalni zamrzivači cene, ne morate da lutate od sajta do sajta za Beko Vertikalni zamrzivači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko RFNE 290 L21 W zamrzivač sa PRODAVCEM. EPonuda ne može da garantuje potpunu tačnost specifikacije i slika za Beko RFNE 290 L21 W zamrzivač. Pre kupovine, podatke za Beko zamrzivač RFNE 290 L21 W proverite na sajtu PROIZVOĐAČA.


Brus ONLINE - Nastavak reforme javne uprave od velike važnosti\nNastavak reforme javne uprave od velike važnosti\nBeograd,25.11.2020. Ministarka državne uprave i lokalne samouprave u Vladi Republike Srbije Marija Obradović predstavila je juče prioritete rada resornog Ministarstva u okviru panela "Novi nacionalni ciljevi nakon COVID-19 i parlamentarnih izbora u Srbiji" na 20. beogradskom ekonomskom forumu.\nObradović je istakla važnost procesa reforme javne uprave radi efikasnog sprovođenja odluka i zadatih ciljeva Ministarstva državne uprave i lokalne samouprave (MDULS).\nPredano i ubrzano radimo na reformi sistema lokalne samouprave, punoj primeni eUprave, aktiviranju budžetskih fondova za programe lokalnih samouprava, kao i na reformi platnog sistema, objasnila je Obradović.\nOna je navela da su Ministarstvo državne uprave i lokalne samouprave, NAPA i NALED započeli u novembru, obuku za gradonačelnike/ce i predsednike/ce opština u Nacionalnoj akademiji za javnu upravu (NAJU).\nMinistarka je pozvala lokalne lidere da prate kontinuiranu edukaciju i savladaju alate za unapređenje efikasnosti lokalne samouprave.\nObradović je napomenula da Centralni registar građana i Jedinstveno upravno mesto predstaljaju važne korake ka „Upravi po meri svih nas“.\nJedinstveni kontakt centar republičkih inspekcija i umrežavanje u sistemu eInspektor unapredili su inspekcijski nadzor, iako nas tek očekuje završetak procesa usaglašavanja posebnih zakona iz određenih oblasti inspekcijskog nadzora, naglasila je Obradović.\nU ovom segmentu, ministarka je rekla da se zalaže za angažovanje svih autoriteta kako bismo postigli predviđeni zakonski okvir i njegovu punu primenu.\nPrvi put u Republici Srbiji u izradi je program koji analizira stanje i predlaže promene u najvažnijim nivoima rada lokalnih samouprava koji će, uz Nacrt strategije reforme javne uprave i akcioni plan, do kraja godine, biti predmet javne raspave, zaključila je ministarka.


Završen kamp u Naučnom kamionu – TV Kikinda\nZavršen kamp u Naučnom kamionu\nRadionicom iz programiranja završen je kamp za kikindske osnovce, koji se odvijao u Naučnom kamionu „Noći istraživača“. Organizator ovog petodnevnog događaja u našem gradu bio je Centar za stručno usavršavanje, a procenjeno je da je oko 700 osnovaca prisustvovalo kampu.\nDirektor ove ustanove Dejan Karanović kaže i da je masovna poseta Naučnom kamionu dokaz dobrog rada kikindskog školstva i pokazatelj da su deca željna da nauče nešto novo, iako je raspust počeo:\n–Videli smo da nauka nije bauk i da je samo treba predstaviti na najbolji mogući način. Sve zavisi od nastavnika, jer ako uspe da zainteresuje decu, kao što je sad slučaj, kada je počeo raspust i deca su zasićena škole, ali to što su ove, govori da su naši nastavnici uradili posao maksimalno kvalitetno.\nOvim je pokazano da prirodne nauke više ne spadaju u grupu „teških“ školskih predmeta. U Naučnom kamionu tokom trajanja kampa deca su mogla da prisustvuju radionicama i iz oblasti umetnosti. Svi programi bili su besplatni, a najaktivniji učesnici nagrađeni su prigodnim poklonom.\n26 juna, 2017 Rubin Rubin\n← Pet medalja za „Kentaur“ na 3D takmičenju u Bečeju Počeo turnir u malom fudbalu →


Malaysia Airlines otpušta 6.000 uposlenika\nNaslovnica NAJNOVIJE Svijet Malaysia Airlines otpušta 6.000 uposlenika\nMalezija – Aviokompanija Malaysia Airlines otpustit će 6.000 radnika u sklopu reorganizacije čiji cilj je da se finansijski oporavi kompanija poslije dvije tragedije njenih aviona\nMalezijska aviokompanija time će broj zaposlenih od 20.000 smanjiti za 30 posto.\nKompanija će istovremeno potpuno biti stavljena pod kontrolu vlade. Državna investiciona kompanija koja posjeduje 69 odsto Malaysia Airlinesa planira da postane stopostotni vlasnik tog avioprevoznika.\nU martu je jedan avion te avio kompanije, koji je saobraćao na ruti Kuala Lumpur-Peking, nestao s 227 putnika i 12 članova posade, i do danas nije pronađen. Prošlog mjeseca, drugi avion kompanije s 298 putnika i članova posade srušio se u istočnoj Ukrajini, pošto je oboren raketom, kako se sumnja, proruskih pobunjenika.\nTo je uticalo da se drastično smanji broj putnika u avionima malezijske kompanije.\nDa bi se izvukla iz problema, ta aviokompanija nudi i ogromne popuste, pa se tako povratna karta za let između Kuala Lumpura i Pekinga sada može kupiti za 238 dolara, dok drugi avioprevoznici istu kartu prodaju za više od 500 dolara.\nNo, uprkos tome, kako su objavili neki turistički sitei, na nekim letovima Malaysia Airlinesa gotovo ni da nema putnika, prenosi Beta.


Kikinda, Pirot i Vršac napokon gradovi, Milanovac i dalje mesna zajednica?! - Media & reform centar Niš\nPosted on 1 марта, 2016 by mirc\nMINISTARSTVO PREKRŠILO ZAKON, ŠEST GODINA BEZ REAKCIJE\nŠest godina nakon podnošenja građanske inicijative da Pirot i Kikinda dobiju status grada, Skupština Srbije usvojila je izmene Zakona o teritorijalnoj organizaciji Republike Srbije kojima je ta promena i ostvarena. Nažalost, ovim izmenama nije predviđeno da (mesna zajednica) Donji Milanovac dobije status opštine, što je bio sastavni deo ove inicijative.\nZabrinjavajuća je i činjenica da Ministarstvo državne uprave i lokalne samouprave na ovu inicijativu nije odgovorilo više od šest godina (tokom mandata premijera Cvetkovića, Dačića i Vučića) niti je prosledilo na skupštinsku raspravu iako je na to bilo obavezno Zakonom o referendumu i narodnoj inicijativi, kao i Zakonom o teritorijalnoj organizaciji Republike Srbije, što predstavlja zaobilaženje institucija sistema. Takođe, smatramo da je indikativno to što je bilo neophodno da se ovo pitanje pokrene “politički” iako postoji jasan zakonski okvir koji je omogućio da sami građani mogu da podnesu ovakvu inicijativu.\nInicijativu za izmenu ovog zakona, 2010. godine potpisalo je skoro 30.000 ljudi, a iza nje stale su i skupštine opština Pirot i Kikinda. Nacionalna koalicija za decentralizaciju podržala je tada inicijativu građana Pirota, Kikinde i Donjeg Milanovca i u saradnji sa profesorima Univerziteta u Nišu izradila analizu o „prostornim, demografskim i drugim pokazateljima efekata promene koja se inicira“ koja je Zakonom o teritorijalnoj organizaciji Republike Srbije (član 12, stav 2) predviđena kao obavezni deo inicijative i koja je bila neophodna kako bi se krenulo u proces izmene statusa. Ovoj inicijativi pridružili su se i građani Vršca kojima je takođe obezbeđena stručna konsultacija. Smatramo da je nepostupanjem po ovom osnovu umanjena politička suverenost građana kao osnova građanske slobode i izražavanja političke volje.\nPozivamo Ministarstvo državne uprave i lokalne samouprave da izvrši svoju zakonsku dužnost i da se izjasni i povodom inicijative građana Donjeg Milanovca da ova mesna zajednica (?!) dobije status opštine.\nČestitamo građanima gradova Kikinde i Pirota na uspehu njihove inicijative i sada već gradonačelinku Pirota Vladanu Vasiću, koji je javnost podsetio da su ovu izmenu Zakona inicirali građani.\nNa redu je Donji Milanovac!


Ambasador Republike Turske posetio Državni univerzitet\nRektor Državnog univerziteta u Novom Pazaru prof. dr Miladin Kostić primio je danas delegaciju Ambasade Republike Turske u Srbiji, koju je predvodio ambasador Tanžu Bilgič (Tanju Bilgiç).\nRektor Kostić je ambasadora upoznao sa intenzivnim razvojem ove visokoškolske ustanove, koja je osnovana pre 10 godina. Takođe, istakao je značaj saradnje sa stranim univerzitetima među kojima su i univerziteti iz Republike Turske.\n„Prošle godine započeli smo saradnju sa Univerzitetom „Mehmet Akif Ersoj“ iz Burdura i očekuje nas realizacija zajedničkih akademskih međunarodnih programa, koji pre svega regulišu razmenu nastavnika i studenata“-rekao je rektor Kostić.\nAmbasador Republike Turske ocenio je da postoje uslovi da se međuuniverzitetska saradnja i ubuduće unapređuje i naveo da će Ambasada Republike Turske nastojati da tome doprinese na najbolji mogući način.


Ne prija mu London: Dijego Košta dao znak Kinezima da krenu akciju\nBlic sport 10.04.2017\nPrvi strelac Čelsija Dijego Košta istakao je da je nije zadovoljan životom u Londonu i tako nagovestio da će otići na kraju sezone. Foto: Tanjug/AP Dijego Košta Košta je i zimus hteo da napusti Čelsi i pređe u Tjanđin Kvanžan za platu od čak… »\nKraj je blizu: Doktori rekli treneru Minesote da ne računa na Pekovića, šta će biti sa 11,6 miliona?\nDa li će Nikola Peković ponovo igrati košarku? Kako sada stvari stoje, kraj karijere stamenog centra je blizu, a trener Minesote Tom Tibodo otkrio je da predsednik Partizana nije u planovima “vukova” za sledeću sezonu. Foto: Oliver Bunić / RAS… »\nSelektor vaterpolo reprezentacije Srbije Dejan Savić rekao je da ekipa u svakoj utakmici ima obavezu da pruži maksimum i da ostvari što bolji rezultat, pa tako i u predstojećem meču protiv Slovačke u Svetskoj ligi. Foto: Aleksandar Dimitrijević /… »


pink.rs | Mali: U septemrbu o tome koliko će biti veće plate i penzije\nMali: U septemrbu o tome koliko će biti veće plate i penzije\nMinistar finansija Siniša Mali izjavio je da će konačna odluka o tome kada će i za koliko biti povećane plate i penzije biti doneta sredinom septembra kada će, kako je rekao, u Beograd doći delegacija Međunarodnog monetarnog fonda (MMF).\n- Trenutno razgovaramo sa MMF-om o tome u kom trenutku ćemo krenuti sa povećanjem plata i penzija. Ukoliko sve bude kako smo planirali, već u toku ove godine povećaćemo i plate i penzije, a tačno koliko znaćemo u septembru - rekao je Mali novinarima prilikom obilaska carinske ispostave Slobodna zona ''Subotica'' povodom godinu dana rada Vlade Srbije.\nMinistar je rekao i da stanje u budžetu Srbije nikada nije bilo bolje.\n'- Najteže odluke su iza nas. Sad gledamo kako da, pogotovo našim najstarijim sugrajanima, zahvalimo za teret reformi koji su podneli i da, s druge strane, kroz povećanje plata dižemo kvalitet života i životni standard što je obaveza svih nas u vladi - rekao je Mali.\nPomoć Er Srbiji jer je značajna za turizam\nEr Srbija ostvarila je prošle godine najbolji rezultat u istoriji kompanije, imala je dobit od 15,7 miliona evra, što pokazuje koliko je opravdana odluka da se od JAT Ervejza napravi najbrže rastuća avio-kompanija u regionu, izjavio je danas ministar finansija Siniša Mali, ocenivši da je Er Srbija danas pokretač razvoja celokupne srpske privrede. Upitan zbog čega je vlada nastavila da finansira Er Srbiju, ministar je rekao da Strategija turizma do 2020. godine podrazumeva podršku aktivnostima, idejama i projektima koji doprinose razvoju turizma u našoj zemlji, te da je pomoć Er Srbiji u skladu s takvim opredljenjem. - Ako pogledate Er Srbiju, ona je pokretački faktor razvoja turizma i rekordnih brojki od turizma, prošle godine imali smo 1,2 milijarde evra - rekao je Mali tokom obilaska Slobodne zone "Subotica". Naveo je i da aerodrom "Nikola Tesla" ove godine ima sedam odsto više putnika nego u isto vreme prošle godine. - U 2017. godini bilo je 12 odsto više turista, dok podaci iz maja ove godine pokazuju da je broj noćenja uvećan za 20 odsto.Deo svega toga je Er Srbija - naveo je Mali. Dodao je da je ta kompanija odlukom vlade bila u obavezi da razvije severnoameričko tržište kao najvažnije, a da je od kada su krenuli letovi za Njujork na toj relaciji putovalo 150.000 putnika. Na pitanje ko je doneo odluku da se novac iz budžeta suemri Er Srbiji, a s obzirom da su iz Ministartsva trgovine i turizma rekli da oni nisu isplatili ta sredstva sa njihovog računa, Mali je rekao da je odluku donela Vlada Srbije i da se ona odnosi na razvoj turizma koji je za nas veoma važan. Upitan da li će u skladu sa Strategijom država isplaćivati Er Srbiji i narednih sedam godina, ministar je dodao da će se svake godine pratiti kako se razvija strategija za razvoj severnoameričkog tržišta i kako 'napreduje' let ka Njujorku. - Cela Strategija je vezana za podršku onim aktivnostima i idejama koje doprinose razvoju turizma u Srbiju. Od ključnog značaja je s obzirom na veoma mala ulaganja, a ogroman prihod koji se ostvaruje od toga - naveo je Mali.\nMali: Penzije će biti nikad veće, povećanje plata u fazama\nOD DANAS VEĆE PLATE I PENZIJE!\nVujović: Pažljivo računamo koliko ćemo povećati plate i penzije


Vujošević: "Maksimum koncentracije za izazove koji predstoje" - Sportske.net\nVujošević: "Maksimum koncentracije za izazove koji predstoje"\nTrener košarkaša Partizana Duškov Vujošević pohvalno je govorio o narednom protivniku njegove ekipe u Superligi Srbije i istakao da će njegovi igrači morati da pokažu maksimalnu koncentraciju i spremu u završnici ligaškog dela sezone.\nŠampion Srbije nastavlja put ka odbrani trofeja utakmicom 9. kola ligaškog dela domaćeg šampionata.\nNaredni rival crno-belih biće Borac iz Čačka a trener Partizana pohvalno je govorio o ekipi koja je u prvom ovosezonskom susretu propisno namučila njegove izabranike.\n"U meču koji su igrali sa nama, bez obzira na našu nekompeletnost tada, Borac je odigrao vrlo motivisano i vrlo kvalitetno i propisno nas namučili na toj utakmci. Izvukli smo određene pouke kada je taj meč u pitanju. To su pokazali i protiv drugog velikog rivala Crvene zvezde da nikada ne odustaju, da su ekipa koja se ne predaje boreći se do poslednjeg trenutka, što treba da bude još jedno dodatno upozorenje za nas" rekao je Vujošević.\nBorac se posle osam odigranih utakmica nalazi na poslednjoj poziciji na tabeli sa samo jednom pobedom a trener crno-belih ističe da će utakmica sa Čačanima biti jako važna za njegovu ekipu zbog više aspekta.\n"Mi sigurno želimo da dobar momenat, kada je u pitanju i atmosfera i jedan dobar pristup igri, u rezultatskom smislu nastavimo i dalje. S obzirom da ćemo u ovom ritmu odigravanja utakmica, dve nedeljno, ubrzo ući u završnicu i početak plej-ofa. Od ogromnog značaja nam je da ekipa bude maksimalno koncentrisana i maksimalno spremna za sve one izazove koje nas čekaju u završnici domaćeg šampionata" zaključio je Vujošević.\nUtakmica 9. kola Košarkaške Superlige Srbije između Partizana i Borca zakazana je za sredu od 19 časova i 30 minuta.


Upisna politika okupila funkcionere, privrednike i rukovodstvo škola\nNa osnovu zaključka Skupštine opštine Čelinac usvojenog na 11. redovnoj sjednici Skupštine opštine Čelinac, načelnik opštine Momčilo Zeljković organizovao je okrugli sto na temu „Određivanje smjernica za upisnu politiku u srednjoj šoli Čelinac za narednu školsku godinu“. Okrugli sto je okupio dvadeset učesnika među kojima su bili lokalni funkcioneri, predstavnici Odjeljenja za privredu i društvene djelatnosti, direktori osnovnih i srednje škole u Čelincu, predsjednici parlamentarnih političkih partija i pojedini čelinački privrednici.\nIzvještaj sa 13. sjednice Skupštine opštine Čelinac\nNa 13. redovnoj sjednici Skupštine opštine Čelinac održanoj 24. novembra, sa 13 glasova „za“ i sedam „protiv“ usvojen je rebalans budžeta opštine Čelinac za 2017. godinu u iznosu od 6.297.000 KM, što je za 3.000 KM manje u odnosu na ovogodišnji usvojeni budžet.\nNačelnik opštine Momčilo Zeljković rekao je da se rebalansu budžeta moralo pristupiti zbog oscilacija po pitanju prihoda i rashoda u odnosu na prvobitno usvojeni budžet.\nRaspisan konkurs za dodjelu književne nagrade „Slavko Jungić Jesej“\nOpštinski odbor Srpskog prosvjetnog i kulturnog društva „Prosvjeta“ Čelinac, Narodna biblioteka „Ivo Andrić“ i „Vinarija Jungić“ raspisali su tradicionalni, 6. po redu, konkurs za dodjelu Književne nagrade „Slavko Jungić Jesej“.\nPravo učešća na konkursu, koji je otvoren do 15. januara 2018. godine, imaju autori mlađi od 30 godina koji stvaraju na srpskom jeziku, bez obzira na državljanstvo i mjesto stanovanja.


15 Maj 2020, 11:11am\nI druge zemlje su ponovo otvorile teretane ili planiraju uskoro. Ali te zemlje upravljaju širenjem zaraze i brojem ljudi koji su umrli od korona virusa mnogo bolje nego mi. Uzmimo za primer Južnu Koreju, gde su teretane ponovo otvorene, ali svega 259 ljudi je umrlo od 51 miliona stanovnika, u poređenju sa 82.000 smrtnih slučajeva širom Amerike. Rezultati testova za korona virus još se čekaju najmanje 24 sata, a ponekad i nedelju dana u SAD, dok Južna Koreja, koja je otvorila neka preduzeća krajem aprila, daje rezultate u roku od sedam sati. Južna Koreja ima čvrst sistem za praćenje kontakata koji uključuje aplikacije za pametne telefone, narukvice za gležnje i spavaonice za ljude u karantinu ako su oboleli (ili čak ako nisu sigurni da su bolesni), gde im se dostavljaju paketi sa sredstvima za ličnu higijenu i hrana. Nasuprot tome, SAD ima ... uh ... predsednika koji pita da li možemo da ubijemo infekciju korona virusa ako "uperimo u telo svetlost, bilo da je ultraljubičasta ili samo vrlo moćna."\nTagged:Teksas, nemačka, otvaranje, Teretana, Južna Koreja, vežbanje, Džordžija, Korona virus, How to Stay In\nPo programu proširenog pristupa Agencije za hranu i lekove (FDA), više ljudi će u toku psihoterapije imati pristup medicinskom MDMA.


Stiže novi srpski traktor - koliko bi mogao da košta - Traktori i priključne mašine\n26 фебруара, 2022 19 априла, 2022 374\nKompanija Majevica uskoro izlazi sa traktorom od 90 konjskih snaga namenjen za mala i srednja gazdinstva, za sve agrotehničke Srpski poljoprivrednici uskoro će u ponudi posle dužeg vremena imati srpski traktor čiju serijsku proizvodnju priprema kompanija Majevica iz Bačke Palanke.\nStariji svedoče o kvalitetu domaćih traktora, posebno što se primerci od pre pola veka koji su proizvedeni u nekadašnjim fabrikama IMT ili Rakovica još uvek koriste na našim njivama.\nPrema rečima nadležnih iz kompanije Majevica novi traktor može se očekivati u prodaji za mesec dana, a za sada su urađena dva prototipa. Pre ulaska u serijsku proizvodnju neke od detalja za Biznis.rs prenosi menadžer prodaje Nenad Nikolčić.\n„Naš traktor ima 90 konjskih snaga, Perkinsov motor, Carraro transmisiju, prednju hidrauliku, napred izvod za kardan, klimu, reverzer. Delove nabavljamo iz Italije, Engleske i Nemačke, a učešće domaće proizvodnje u našem traktoru je 40 odsto kada je u pitanju prototip. Serijska proizvodnja će nam obezbediti da više od 50 odsto vrednosti traktora bude domaćeg preferencijalnog porekla. Svi proizvodni kapaciteti su spremni za serijsku proizvodnju, kao i dvadesetak domaćih kooperanata koji nas snabdevaju potrebnim komponentama“, kaže Nikolčić.\nOn ističe da ideja o proizvodnji traktora postoji još od ranije i da su istraživanjem tržišta došli do zaključka da je pravo vreme da Majevica proširi već postojeću ponudu poljoprivrednih mašina, posebno što je ovo jedini traktor koji se trenutno proizvodi u Srbiji. U narednih nekoliko dana se očekuje i zvanična prezentacija traktora u fabrici u Bačkoj Palanci.\n„Namenjeni su malim i srednjim gazdinstvima koja sa ovim traktorom mogu da rade bukvalno sve operacije. Istraživanjem smo došli do podatka da se prosečna površina gazdinstava u poslednjih 20 godina povećala za 13 odsto i smatramo da će naš traktor zadovoljiti potrebe više od 50 odsto gazdinstava u našoj zemlji“, navodi Nikolčić.\nKako uz pomoć države kupiti nov traktor?\nPromocija traktora se podudara sa različitim programima državnog subvencionisanja nabavke poljoprivredne mehanizacije, ali će i Majevica izaći sa programima finansiranja za buduće korisnike.\n„Mi ćemo kao fabrika izaći sa programima finansiranja gazdinstava, gde nećemo prodavati samo traktor nego će pored njega ići i još tri-četiri priključne mašine, uz mogućnost otplate kako novčanim sredstvima, tako i žitaricama na duži vremenski period. Cilj nam je da gazdinstva po ubrzanom modelu obnove većinu zastarele mehanizacije i da to učine na finansijski pristupačan način“, objašnjava Nikolčić.\nNavodi da prodajna cena još nije utvrđena, pre svega zbog problema oko nabavke delova i materijala i njihovih nestabilnih cena.\n„Procena je da će traktor Majevica koštati oko 35.000 evra. Cena se ne razlikuje mnogo u odnosu na ostale, ali naša ideja nije da budemo konkurentni cenom nego kvalitetom“, prenosi Nikolčić.\nOn ističe i da je glavna prednost ovog traktora obrtni momenat od 320 njutnmetara (Nm) na točkovima, dok ostali imaju 280 Nm.\n„Ima veću vučnu snagu i teži je od ostalih konkurenata. Kao što kaže tipičan poljoprivrednik – moći će plug da vuče tri brazde kao od šale. Montiranjem uskih točkova moći će da radi međurednu obradu, setvu, prskanje i sve ostale karakteristične radove u polju“, zaključuje Nikolčić.\nZa sada će traktor nositi naziv po snazi i proizvođaču „Majevica 90“, uz nadu da će sami korisnici doći do imena koje će popularizovati proizvod.\nMajevica iz Bačke Palanke je poznata po proizvodnji više od 70 vrsta priključnih mašina, od pneumatskih sejalica, cisterni za osoku, jednoosovinskih prikolica, rasturača stajskog đubriva, rasipača mineralnog đubriva, setvospremača, međurednih kultivatora, tanjirača i drugih.


Gužve na graničnim prijelazima BiH, evo i gdje se najduže čeka | Krajina.BA\nNa putevima u Bosni i Hercegovini saobraća se po suhom kolovozu, uz umjeren do povremeno pojačan promet vozila.\nZbog visokih dnevnih temperatura, preporučuje se da se na duža putovanja kreće u ranim jutarnjim ili večernjim satima.\nZbog radova u tunelu Crnaja (Konjic-Jablanica) od 20.00 do 05.00 sati saobraća se jednom trakom, naizmjeničnim propuštanjem vozila.\nDuge su kolone vozila na izlazu iz Bosne i Hercegovine na graničnim prijelazima Deleuša i Zupci. Na ostalim graničnim prijelazima trenutno se ne čeka duže od 30 minuta, saopćeno je iz BIHAMK-a.\nPrethodni članakSeverina u izazovnoj haljini, fanovi komentiraju da je savršena\nNaredni članakUSK: Pomoć građanima koji su pretrpjeli štetu u olujnom nevremenu


Bespravna seča četinara u Andrijevici kod državnog tužilaštva Crne Gore | Energetski portal Srbije\nBespravna seča četinara u Andrijevici kod državnog tužilaštva Crne Gore\n12.06. 2019 Vesti | Region\nPredstavnici Koordinacionog međuresorskog tima za suzbijanje bespravnih aktivnosti u šumarstvu Crne Gore održali su novi sastanak, ovoga puta u Opštini Andrijevica.\nFoto: Ministarstva poljoprivrede i ruralnog razvoja Crne Gore\nSastanak je održan na terenu i to u gazdinskoj jedinici Gradišnica – Jelovica koja je kroz prethodne aktivnosti Koordinacionog tima označena kao prostor sa najvećim nelegalnim aktivnostima na području te opštine.\nPodsećamo da je početkom prethodnog maja na prostoru ove gazdinske jedinice identifikovana bespravna seča četinara u većem obimu.\nTada je protiv odgovornog službenika Uprave za šume pokrenut disciplinski postupak i veštačenje koje je bilo neophodno u ovom slučaju.\nPrema rečima predsednika Koordinacionog tima, državnog sekretara u Ministarstvu poljoprivrede i ruralnog razvoja Milosava Anđelića reč je o bespravnoj seči koju nadležni organi nisu blagovremeno prijavljivali, te da je jasno da su u ove aktivnosti uključeni pojedini službenici Uprave za šume iz Područne jedinice Andrijevica, ali i ostali akteri u lancu vezano za promet nelegalno posečenog drveta.\nNakon obilaska terena i analize stanja predstavnici međuresorskog tima su odlučili da svu raspoloživu dokumentaciju dostave specijalnom državnom tužilaštvu. Ukupna drvna masa koja je posečena je preko 7.000 kubika, šumar je suspendovan i prijava prosleđena Odseku za privredni kriminal CB Berane.\nAnđelić je naglasio da će državni organi biti istrajni u nameri da se sve počinioce bespravnih aktivnosti u šumarstvu privredu pravdi, u cilju realizacije aktivnosti na očuvanju šumskih resursa i njihovom održivom gazdovanju.\nSednici na terenu prisustvovao je i predsednik opštine Andrijevica Srđan Mašović koji je izrazio zadovoljstvo radom Koordinacionog tima i naglasio da će opština pružiti punu podršku daljim aktivnostima na suzbijanju bespravnih aktivnosti i u ovoj oblasti.\nOn je iskazao spremnost da opština formira komisiju koja će pratiti stanje putne infrastrukture na lokalnim/šumskim putevima, kako bi se sprečila njihova devastacija od strane koncesionara i ispunila očekivanja lokalnog stanovništva.\nOd početka aprila, kada je počeo sa radom Koordinacioni tim za suzbijanje bespravnih aktivnosti u šumarstvu Crne Gore, postignuti su evidentni rezultati na otkrivanju nelegalnih aktivnosti u ovoj oblasti.\nTim je u ovom periodu posebnu pažnju posvetio otkrivanju i procesuiranju bespravnih seča na području više područnih jedinica u opštinama na severu Crne Gore.\nIntenzivno se sprovodi i kontrola preduzeća korisnika šuma, prvenstveno sa aspekta njihovog zakonitog poslovanja, ažurne dokumentacije i izmirenih obaveza prema zaposlenim i državi.\nNa tom planu pokrenute su mere za prinudnu naplatu potraživanja i izricanje novčanih kazni, o čemu se javnost u kontinuitetu informiše, nakon svake sednice Korodinacionog tima.


Milanko Šekler bez dokaza i naučne studije tvrdi da pojava hepatitisa\nHome » Milanko Šekler bez dokaza i naučne studije tvrdi da pojava hepatitisa kod dece nema vezu sa vakcinacijom?\nMilanko Šekler bez dokaza i naučne studije tvrdi da pojava hepatitisa kod dece nema vezu sa vakcinacijom?\nJedan od najomraženijih “stručnjaka” u Srbiji, Milanko Šekler ili je radio studiju i istraživanja o kojima nije obavestio javnost ali je svakako bio spreman da prenese informacije iz njegove vesele glave kroz koje tvrdi da pojava hepatitisa kod dece nema veze sa vakcinacijom.\nVeterinar sa veterinarskog specijalističkog instituta Milanko Šekler rekao je da je uzrok hepatitisa koji se širi kod dece još nepoznat, ali da njegov nastanak nema nikakve veze sa koronom i vakcinacijom, jer kako on tvrdi većina dece koja od njega oboljevaju nisu vakcinisana.\nPostavlja se pitanje da li su roditelji te dece vakcinisani ali na to pitanje izgleda da nikada nećemo dobiti odgovor od “stručnjaka”.\nŠekler kaže da je mogući uzročnik hepatitisa, kojim je do sada zaražen veći broj dece širom sveta, adenovirus 41.\n– Svetska zdravstvena organizacija je odmah krenula da traga i imali su neke elemente da pomisle da je možda uzrok adenovirus i to 41 podtip, međutim, vi možete da imate i probleme sa jetrom koji su neinfektivne prirode – kazao je Šekler.\nDodao je da problemi sa jetrom ne moraju da budu samo infektivne prirode, već da njih mogu izazvati različiti lekovi, hrana i posledice trovanja.\n– Misteriozno je jer ne može sa sigurnošću da se kaže da je to adenovirus, ali eto on je do sada najviše osumnjičen, treba pratiti nova istraživanja i rezultate tih istraživanja – dodao je Šekler.\nKada je reč o načinu oporavka dece od hepatitisa, Šekler kaže da je potrebno mirovanje, povećan oprez i kvalitetnija ishrana, kao i da mesecima i nedeljama budu bez fizičke aktivnosti.\n– Jednostavno davanje šanse organizmu da se sam izbori sa tim, još nema neke specijalne terapije – kazao je on.\nIstakao je da, iako je uzrok nastanka hepatitisa kod dece nepoznat, sa sigurnosću može da se kaže da nema veze sa virisom korona niti sa vakcinacijom.\n– Siguran da nema nikave veze sa koronom, jer se i to ispostavilo, a pogotovo nema nikave veze sa vakcinom, jer deca koja najčešće oboljevaju nisu vakcinisana – istakao je Šekler.\nFrka u Bugarskoj! Iz Sofije poručuju da neće podržati sankcije Rusiji ukoliko ne dobiju izuzeće od embarga\nSRAMOTA! RTS po prvi put neće prenositi Paradu pobede iz Moskve!\nAmerički kongresmen iz Teksasa oštro protiv 40 milijardi dolara...\nKongresmen Čip Roj, Republikanac iz Teksasa osudio je lidera većine u Predstavničkom domu Stenija...\nDžordž Buš priznao tokom razgovora sa ruskim prankerima da su u Ukrajini radile američke biolaboratorije


ПУ Смедерево: У СМЕДЕРЕВСКОЈ ПАЛАНЦИ ТАКСИСТА ВОЗИО ПОД УТИЦАЈЕМ АЛКОХОЛА И ДРОГЕ – Паланачке новине\nPU Smederevo: U SMEDEREVSKOJ PALANCI TAKSISTA VOZIO POD UTICAJEM ALKOHOLA I DROGE\nby Palanačke · 15 februara, 2021\nPripadnici Ministarstva unutrašnjih poslova u Smederevu, prilikom redovne kontrole saobraćaja, u Smederevskoj Palanci zaustavili su taksi vozilo kojim je upravljao vozač (28) u stanju teške alkoholisanosti, sa 1,45 promila alkohola u organizmu.\nTestiranjem vozača na prisustvo psihoaktivnih supstanci u organizmu, policijski službenici su utvrdili da je vozio pod dejstvom kanabisa.\nOn je isključen iz saobraćaja i određeno mu je zadržavanje do 24 sata nakon čega će, uz zahtev za pokretanje prekršajnog postupka, biti priveden sudiji za prekršaje.\n15 februara, 2021 u 18:13\nAko vec pravite pricu bar stavite sliku taxi sluzbe u kojoj se to desilo. Ovako lazno prestavljate bravo taxi i pravite nam losu reklamu.\n16 februara, 2021 u 01:27\nRadi se o Saopštenju PU Smederevo, fotografija je uzeta samo radi toga što je u pitanju vozač taksija. Svakako ste u pravu, zamenićemo fotografiju.\nSrboljub Ilic kaže:\n15 februara, 2021 u 20:23\nOvo nije pravilno objavlheno jer su na objavi vozila Taxi bravo a droga nije nadjena u vozilu ovog taxi prevoznika.Na ovu okolnost sam upoznat od Drljevic Dejana,suvlasnika Taxi bravo.\nPredlazem da sliku uklonite i stavite pravu kako pise u kzapusniku.\n16 februara, 2021 u 01:24\nU pravu ste, obavešteni smo i zamenićemo fotografiju.\nNext story U OŠ „Olga Milošević“ uređen novi dnevni boravak\nPrevious story Zlato za Damjana Jovanovića u višeboju


Luka Koper: Nismo zabrinuti zbog povezivanja Trsta s Kinezima\nTanjug 23. marta 2019. 13:21\nKOPER – Kineski predsednik Si Đinping ovih je dana na evropskoj turneji, tokom koje je potpisao i memorandum između Kine i Italije o uspostavljanju tzv. Novog puta svile, a među konkretnim projektima Luka Trst je potpisala sporazum, koji između ostalog predvida daljnji razvoj železničke veze između Trsta i istočne Evrope.\nPovećanjem investicija u Trstu postavlja se pitanje šta to znači za Luku Koper, gde su prošle godine prvi put premašili 24 miliona tona tereta, što je za tri posto više nego godinu dana ranije. Uz manji ukupni pretovar u odnosu na Trst, Koper zadržava prednost u odnosu na prekrcaj izuzetno važnog kontejnerskog segmenta, s više od 988.000 kontejnera, osam posto više nego u 2017. godini, prenosi regionalni portal SEEbiz.\nIz Luke Koper objasnili su za STA da su mogućnosti za rast luka na severnom Jadranu još uvek visoke, i kako su naveli „stoga smo uvek naglašavali našu podršku razvojnim projektima u svim lukama u regiji, ako želimo konkurisati severnim evropskim lukama.“\nPrema studiji koju je naručila priznata medunarodna logistička agencija, potencijal luka u regionu od Ravene do Rijeke iznosi 6 miliona kontejnera godišnje, dok 2018. godine sve luke u regionu imaju 2,8 miliona kontejnera godišnje.\nStoga u Luci upozoravaju da sve luke u regiji imaju isti problem u nezadovoljavajućoj železnickoj vezi sa zaleđem. U Trstu imaju problem s uskim pukotinama unutar luke, dok železnička pruga u Rijeci i dalje prolazi kroz grad. Kopru je potrebna dodatna železnička veza sa zaleđem.\n„Od zabrinutosti o tome šta rade drugi važnije je da u Kopru i Sloveniji ostvarimo planove koje smo postavili, prvenstveno izgradnjom drugog koloseka, modernizacijom železničke mreže i povećanjem kapaciteta u luci, dodali su u Luci Koper.\nDekan Fakulteta pomorstva i saobraćaja, Elen Tvrdi, izjavila je za STA da je tršćanska luka, sa svojim ambicioznim planovima za proširenje i modernizaciju, ozbiljan igrač na severnom Jadranu, s najavljenim kineskim ulaganjima koja se uglavnom odnose na povećani kontejnerski saobraćaj, koji je takođe najvažniji i za Luku Koper.\n„Moramo uvek biti zabrinuti zbog gubitka tržišta ili partnera, te stoga moramo nastaviti ulagati u Luku Koper“, s proširenjem prvog pristaništa i kupovinom mašina, a posebno izgradnjom drugog koloseka, rekla je ona i dodala da će samo tada Koper ostati konkurentan, bez obzira jesu li Kinezi došli u Trst ili ne.\nVB – Najradikalniji predlog: U penziju tek sa 75 godina\nTramp odgovorio na kineske takse taksama Kini


Predstavnici američke obavještajne zajednice navodno su obavijestili predsjednika Joe Bidena da još nemaju definitivan zaključak nakon što su razmotrili raspoložive podatke o porijeklu COVID19.\nU pandemiji je zaraženo više od 213,2 miliona ljudi širom svijeta od kraja 2019, a od koronavirusa je preminulo više od 4,4 miliona ljudi, prema podacima Univerziteta Džons Hopkins.\nPredsjednik Biden u maju je naredio američkim obavještajnim agencijama da u roku od 90 dana podnesu izvještaj o tome da li je virus, koji je prvo otkriven u Wuhanu u Kini, rezultat prenosa sa životinja na ljude ili je slučajno pušten iz laboratorije u Wuhanu.\nPredsjednik je obavještajnim agencijama naredio da istraže kako je nastala epidemija pošto je Svjetska zdravstvena organizacija (WHO) objavila izvještaj na osnovu sopstvene istrage. Izvještaj WHO, u kojem je zaključeno da je pandemija vjerovatno započela zbog prenošenja virusa sa životinja na ljude, kritikovan je kao nepotpun, prije svega zbog toga što kineska vlada nije sarađivala sa istragom globalne zdravstvene agencije.\nDirektor nacionalnih obavještajnih službi predstavio je klasifikovani izvještaj Bidenu u utorak, prenijeli su američki mediji. Anonimni zvaničnici kažu da će dijelovi izvještaja biti deklasifikovani i objavljeni narednih dana.


Privredu u SBK 'guše' brojni nameti prema državi\n"Ovdje da bi pokrenuo biznis potrebno ti je dva mjeseca trčanja tako-vamo i moljakanja. Zbog tog ljudi odlaze, zato što postoje neke lokalne zajednice negdje tamo koje ulažu u privlačenje poduzetnika i ljudi koji imaju ideje", kazao je Armin Konjalić, predstavnik Asocijacije poduzetnika Start Up.\n"Smanjenje obima tih nameta, smanjenje njihovih pojedinačnih iznosa. Pa makar to značilo manje prihode u budžete općina i kantona. To će biti stav ministarstva privrede SBK", pojasnio je ministar za privredu SBK-a Nisvet Hrnjić\n"Time ćemo delegirati prema Federalnoj Vladi određene inicijative dati u smislu korekcija zakona koji su već u proceduri i našu podršku u tom smislu kako rasteretiti segment realnog sektora", dodao je premijer SBK-a Tahir Lendo.\n"Trendovi koji su prisutni, mislim na te negativne trendove i opterećenja koja imamo, ukoliko se ne budu rješavali onda je sigurno da će ove godine doći do velikih lomova posebno kod nekih firmi", zaključio je Kemal Čolak, predsjednik Udruženja privrednika SBK-a.\nPotencijala ima, jer posljednih godina na ovom području u razvoju su mala i srednja preduzeća. Da bi opstali na ovakvom tržištu najpotrebnije je, uz investicije, i da ih čuju oni koji odlučuju o novom zakonu koji je u proceduri, a od kojeg očekuju olakšice


U Srbiji skoro 2400 dece kojima je potrebno palijativno zbrinjavanje - Infobrif\nU Srbiji skoro 2400 dece kojima je potrebno palijativno zbrinjavanje\nObjavljeno 26.10.2018. u 12:27\nBEOGRAD – Ne postoje precizni podaci, ali se procenjuje da u Srbiji ima između 1.500 i 2.400 dece kojima je potrebno palijativno zbrinjavanje, istaknuto je danas na prvom Kongresu za pedijatrijsko palijativno zbrinjavanje održanom u Institutu za majku i dete.\n„U Srbiji prema nekim podacima postoji izmenju 1.500 i 2.400 dece kojima je potrebno palijativno zbrinajvanje. Uslove je neophodno ostvariti na primarnom, sekundarnom i tercijarnom nivou zdravstvene zaštite“, rekao je Vukomanović za Tanjug.\n„I bolesnici sa teškim hemato-onkološkim obolenjima spadaju u grupu za palijativno zbrinjavanje, ali na sreću veliki deo te dece se može na kraju izlečiti“, naglasio je on.\n„Međutim, sve je više bolesnika koji boluju od teških neizlečivih bolesti i sa produženim životnim vekom. Neophodno je da se pobrinemo da kvalitet života te dece i njihovih porodica bude što bolji“, naglasila je ona na skupu.\n„To se menja u poslednjih nekolo godina u svetu pa i u Srbiji. Palijativno zbrinjavanje dece je bazirano na istim principima kao i kod odraslih osoba, moraju se respektovati različitosti i speciofičnosti potrebe deca i njihovih roditelja“, pojašnjava Vukomanović.\nSlovenija da povuče priznanje Kosova\nZašto je štencima neophodna igra?


Vakcina protiv korone stiže u oktobru\nTESTIRANJA NA LJUDIMA Dolazak vakcine na tržište zavisi od nekoliko faktora\nNaučnici sa Oksforda i iz Indije već je testiraju\nTESTIRANJA NA LJUDIMA Vakcina protiv korone stiže u oktobru\nPočelo testiranje vakcine\nVakcina protiv koronavirusa koja je u Velikoj Britaniji ove sedmice krenula u fazu testiranja na ljudima, mogla bi se pojavi na tržištu u oktobru, rekao je Adar Panavala, generalni direktor "Serum instituta Indije" (SII), indijske kompanije koja planira da je proizvodi.\nVakcinu su proizveli naučnici sa Oksforda, a SII planira da krene u proizvodnju već za dvije do tri sedmice.\nDolazak vakcine na tržište zavisi od toga koliko će biti uspješno testiranje na ljudima, prenosi Index.hr.\n- Naš tim radi blisko sa doktorom Hilom sa Oksforda i očekujemo početak proizvodnje u sljedeće dvije do tri sedmice. Prvih šest mjeseci ćemo proizvoditi pet miliona doza mjesečno, pa se nadamo da ćemo nakon toga proizvodnju podići na 10 miliona u istom periodu - kaže Ponavala.\nVakcina u fazi testiranja\nOn dodaje da se izlazak vakcine na tržište očekuje u oktobru, ali, kako napominje, samo ako su testiranja uspješna uz potrebne provjere efikasnosti i sigurnosti.\n- Treba reći da pokrećemo proces proizvodnje na naš rizik, kako bismo imali dovoljno doza za sve, ako se klinička testiranja pokažu uspješnim - napomenuo je Ponavala.\nIstiče i da njegova kompanija neće patentirati vakcinu, ako klinička testiranja budu uspješna.\n- Nećemo ga patentirati jer želimo da se proizvodi i prodaje u cijelom svijetu, ne samo u Indiji. Nadam se da će isto slijediti i ostale kompanije koje otkriju vakcinu kako bismo što je prije moguće imali na milijarde doza širom sveta - rekao je Ponavala.\nItalijanska naučnica prva dobrovoljno primila testnu vakcinu\n25.04.2020 u 12:25\nBritanac vakcinisan protiv koronavirusa otkrio nuspojave\n25.04.2020 u 09:00\nVakcina Koronavirus Indija


Policija identifikovala čoveka koji se sumnjiči da je 8. novembra na Fejsbuk strani Cenzolovke ispod intervjua sa glavnim urednikom Danasa Dragoljubom Dražom Petrovićem ostavljao preteće komentare.\nKako kažu u MUP-u, osumnjičen je D. I. iz Lazarevca, a prilikom pretresa njegovog stana, pronađeni su „elektronski dokazi koji ukazuju na izvršenje krivičnog dela“.\nOn je identifikovan u saradnji sa Posebnim tužilaštvom za borbu protiv visokotehnološkog kriminala, kome je Cenzolovka prijavila pretnje, i protiv njega će biti podneta krivična prijava za krivično delo ugrožavanje sigurnosti.\nPodsetimo, 8. novembra je objavljen intervju „Draža Petrović: U ovakvom ambijentu možete da očekujete samo da vas neko klepi štanglom po glavi„.\nU komentarima na Fejsbuku, čitalac D. I. je između ostalog napisao da „moli boga da dobije odrešene ruke pa da se jurimo“ i da je „spremio set noževa a i konopce“, uz niz uvreda i psovki upućenih Draži Petroviću i „kvazi rodoljubima Srbije“ i „izdajicama svoje zemlje“ za koje „nema milosti“.\nCenzolovka Draža Petrović Napadi na Danas Pretnje\n← Pobeda Trampa na naslovnim stranama svetskih medija\nLinkedIn zabranjen u Rusiji →


SSP: Da li se prikriva broj preminulih od kovida ili je zdravstveni sistem pred potpunim kolapsom\nBeta 26. oktobra 2021. 09:20\nStranka slobode i pravde (SSP) saopštila je danas, povodom podataka o smanjenju broja rodjenih i povećanju broja umrlih prošle godine u odnosu na 2019. i u prvih devet meseci ove godine, da „ili se prikriva broj preminulih od kovida-19, ili je zdravstveni sistem pred potpunim kolapsom, pa ljudi umiru više nego ikad“.\nPrema podacima Republičkog zavoda za statistiku prošle godine se u Srbiji rodila 1.791 beba manje a umrlo je 13.991 ljudi više nego 2019, dok se u prvih devet meseci ove godine rodila 794 beba manje i umrlo 15.268 ljudi više nego u prvih devet meseci 2020.\n„Od Drugog svetskog rata nismo imali ni manje rodjenih, ni više umrlih. I tako dve godine za redom. Pri tome je, prema zvaničnim podacima, od posledica kovid-19 u 2021. preminulo 5.023 ljudi, odnosno samo trećina od povećanog broja preminulih. Ili se prikriva broj preminulih od kovid-19, ili nam je zdravstveni sistem pred potpunim kolapsom, pa ljudi umiru više nego ikad“, navodi se u saopštenju.\nSSP dodaje da je „rezultat u svakom slučaju poguban za ovu zemlju, a da vlast nastavlja da žmuri pred činjenicom da se Srbija bukvalno gasi i da čitavi gradovi nestaju pred našim očima“.


Laguna - Bukmarker - „Kuća sećanja i zaborava“ dobila Književnu nagradu mladih Evropljana - Knjige o kojima se priča\nRoman Filipa Davida „Kuća sećanja i zaborava“, koji je 2014. ovenčan Ninovom nagradom, dobio je novo priznanje, ovoga puta u Francuskoj. U pitanju je Književna nagrada mladih Evropljana (Prix littéraire des jeunes Européens – PLJE) koja je osnovana 2008. godine u cilju promovisanja evropske kulture. Nagrada je pokrenuta na inicijativu studenata Evropske trgovačke škole u Lionu (INSEEC) i u partnerstvu sa franko-evropskim institutima za kulturu – Gete institutom, Institutom Kamoeš, Institutom Servantes, Italijanskim institutom, Britanskim savetom, Domom Evrope i Evropljana i Gradskom bibliotekom u Lionu.\nFilip David je jedini srpski pisac koji je od osnivanja ovog priznanja dobio nagradu. Dosadašnji evropski dobitnici su bili, između ostalih, nemački autor Ferdinand fon Širah (za knjigu „Tabu“ koja se može naći u Laguninom izdanju) i Karl Uve Knausgor, proslavljeni norveški pisac.\nSvake godine 27 knjiga, koje predstavljaju po jednu zemlju Evropske unije, bude predloženo žiriju sastavljenom od studenata razičitih katedri u okviru grupe INSEEC. CIlj ove nagrade je promovisanje književnosti i evropske kulture kod mladih.\nFilipu Davidu će Književna nagrada mladih Evropljana za 2019. godinu biti uručena na svečanosti koja će se održati 17. maja u Lionu.


Knjiga o Kišu M. Pavlovića objavljena u Budimpešti - Kultura - Dnevni list Danas\nPočetna » Kultura » Knjiga o Kišu M. Pavlovića objavljena u Budimpešti\nNaši severni susedi blagovremeno su se uključili u obeležavanje tridesete godišnjice od smrti i 85. godišnjice rođenja Danila Kiša: preveli su na mađarski monografiju Milivoja Pavlovića „Venac od trnja za Danila Kiša“ i organizovali akademiju u Nacionalnoj biblioteci za stranu literaturu u centru Budimpešte.\n0Piše: P.D. 16. januara 2020. 15.28\nKiš je rođen u Subotici, ali je prve godine ranog detinjstva proveo u Mađarskoj, u izbeglištvu.\nTada je naučio mađarski i do kraja života predstavljao dragoceni most između dva jezika, i dve kulture.\nPrve Kišove objavljene knjige, pre blistavih romana i priča, bili su prevodi poznatih mađarskih pesnika Adija, Radnofija i Atile. I kasnije je Kiš prevodio s madjarskog na srpski ugledne prozaiste i pesnike, a Mađari su mu se odužili prevodom svih njegovih knjiga na madjarski, čak u više verzija i više izdanja.\nKako je na promociji Pavlovićeve knjige rekla Ana-Marija Pap, direktorka Nacionalne biblioteke, u fondovima ovog zdanja pohranjene su knjige na 150 stranih jezika, uključujući i 46 Kišovih dela na različitim svetskim jezicima.\nNjima je sada pridodata i knjiga Milivoja Pavlovića na srpskom, kao i upravo izašlo izdanje na mađarskom.\nPavlovićevu knjigu preveo je na mađarski Predrag Stepanović, pisac i profesor univerziteta koji živi u Sent-Andreji. Na promociji u Budimpešti govorili su, osim Ane-Marije Pap i autora Pavlovića, Petar Milošević, istaknuti pisac iz srpske zajednice u Mađarskoj, i Aleksandar Gajović, državni sekretar u srpskom Ministarstvu kulture i informisanja.\nKnjiga Milivoja Pavlovića imala je na srpskom četiri izdanja („Službeni glasnik“), a prevodi se na engleski i francuski.\nDanilo Kiš, Knjiga, Mađarska, prevodBeograd


U situaciji u kojoj se nalazimo, s obzirom na to da se još uvek ne nazire kraj pandemije koja je drastično izmenila naš svakodnevni život, mnoge zemlje se trude da pronađu rešenje koje smatraju najboljim za svoje građane i najlakšim za implementaciju na nivou svog zakonskog okvira.\nU Francuskoj su, recimo uvedene propusnice sa QR - kodom, bez kojih ne može da se uđe u javne ustanove, restorane i slične objekte, što je dovelo do velikih protesta nezadovoljnih građana.\nSa druge strane, neke zemlje imaju tu sreću da je mentalitet njihovih građana takav da podrazumeva u velikoj meri konformizam i poštovanje ustanovljenih pravila. Ne toliko zbog sankcija koje prate nepoštovanje već pomenutih pravila već prosto iz navike i vere u sistem za koji se pokazalo da funkcioniše, piše "Telegraf".\nLjudi smatraju da je njegova uloga da jasno definiše ono što se od građana očekuje, kako bi od toga imali koristi - u ovom slučaju manje šanse da se zaraze korona virusom.\nVakcinisan, testiran i ozdravio\nU Nemačkoj već više od godinu dana se prilagođavaju različitim merama. Od ove sedmice postalo je aktuelno takozvano 3G pravilo, pošto na nemačkom sve tri reči - vakcinisan, testiran i ozdravio - počinju slovom "g" (geimpft, getestet, genesen) i ovo pravilo ima ključnu ulogu u svakodnevnom životu u Nemačkoj.\nU Nemačkoj su postalo aktuelno takozvano 3G pravilo\nLazar Jeličić, sedamnaestogodišnjak koji živi i radi u Frankfurtu kaže da je onima, koji poput njega nisu vakcinisani, malo teže da funkcionišu.\nPrema njegovim rečima, situacija u Nemačkoj je veoma komplikovana, pogotovo za one koji često putuju ili nemaju njihovo državljanstvo.\n- Pogotovo je komplikovano za naše ljude, čak i bez pandemije. Za svaki kafić, restoran, bioskop ili bilo koji drugi javni objekat zatvorenog tipa, unutra postoji raspored dozvoljenih mesta za sedenje. Pored toga mora da se popuni formular sa podacima, kontakt informacijama i u koje doba si bio tu, kao i da se priloži negativan test, međutim, još uvek ima objekata gde ovo nije obavezno. Ja nisam vakcinisan i, iskreno, ne planiram - kaže Lazari dodaje da osuđuje sve mere koje primoravaju ljude da se vakcinišu.\nKako je u toku štrajk gradskog saobraćajnog, on je primetio da su veće gužve u prevozu, ali da se ljudi ipak trude da drže rastojanje. U prevozu su kazne od 50 do 100 evra, u zavisnosti od toga da li masku ne nosiš uopšte, ili je nosiš nepravilno.\nMeđutim, kontrolori će uvek prvo upozoriti osobu koja ne poštuje pravila, a ukoliko to ne pomogne, mora da napusti prevoz i plati kaznu.\nSemafori na ulazu u pojedine prodavnice\n- Od oktobra će se naplaćivati brzi testovi od 10 do 20 evra gde moraš da imaš papir kada se test obavi, sa pečatom ovlašćene firme za testiranje. To može biti neka od apoteka ili čak poseban lokal namenjen samo za to. Brzi testovi važe 12-24 sata, dok PCR test važi 24-48 sati i košta oko 70 evra - dodaje Jeličić.\nTo će, onima koji nisu vakcinisani, a često izlaze, stvoriti problem, zato što bi morali da se, u najboljem slučaju, testiraju svaki drugi dan.\n- Inače dosta su veliki redovi za prodavnice sportske opreme, jer samo određeni broj ljudi može da uđe, na osnovu kvadrature objekta, i negde traže da se popuni formular sa podacima, a negde ne. Za supermarkete, kao što je Lidl, ne treba test, ali maska je naravno obavezna i postoji semafor na ulazu u prodavnicu gde se, ako ima previše ljudi unutra, vrata ne otvaraju - kaže Lazar.\n"Nigde bez maske, ali svi su već navikli"\n- Ono što konstantno važi jeste da moraš bukvalno svuda gde ulaziš da nosiš masku, na šta smo se već navikli. Najgore mi pada što to što moraš svuda da zakazuješ termin, kada hoćeš da izvadiš neki dokument i slično - kaže Vladimir Popović (37), koji živi u Augsburgu.\nOn dodaje da je zakazivanje ranije važilo i za butike.\n- Postojalo je onlajn zakazivanje termina za kupovinu, što predstavlja stvarno veliko opterećenje jer moraš dosta unapred da misliš i prilagođavaš svoje obaveze tome, trčiš sa posla da ne zakasniš. Možda najviše strahujem od toga da opet ne uvedu meru o posetama, kada niko ko je sa druge adrese nije smeo da boravi kod tebe u stanu - kaže Popović.\nVladimir misli da uvode oštra pravila i kazne da bi motivisali ljude da se vakcinišu.\n- Mislim da ova situacija svima smeta, ljudi su veoma nervozni. Taj osećaj da si ograničen pravilima, da ti je dirigovana svakodnevica i da jedva imaš društveni život - dodaje Vladimir.\nMinistar zdravlja Nemačke obećao: "Nema zaključavanja vakcinisanih"\nČAK 98,5 ODSTO PREMINULIH OD KORONE NISU BILI VAKCINISANI! Istraživanje jasno pokazalo koliko je imunizacija spasonosna!\nInteresantno je i rešenje za kontrolisanje da li klijenti nose masku i to da li je nose ispravno, koje imaju u poštama.\n- Pošta je napravila uređaj koji te snimi kada uđeš unutra i, ako ne nosiš pravilno masku, automatski te upozori da je pravilno namestiš. Ukoliko nosiš pravilno, pojavi se zeleno svetlo i tekst "hvala Vam što štitite sebe i druge" - kaže nam Lazar.\nOn kaže da, po njegovom mišljenju, trenutno nema toliko pritiska na ljude da se vakcinišu ali pretpostavlja da će od oktobra, najverovatnije, zaposleni u državnim službama biti u obavezi da se vakcinišu.\nMarija je pričala i o tome kakva je situacija bila i na samom početku pandemije.\n- U Nemačkoj se jako boje korona virusa, stalno su neke mere. Ovde u Augsburgu gde ja živim je, navodno, sve i počelo u Nemačkoj, jer je bilo najviše zaraženih po glavi stanovnika, dok si u Minhenu mogao normalno da kupuješ po prodavnicama (sa ispunjenim formularom) koji si dobio na ulazu u prodavnicu. Kod nas nije bilo ništa otvoreno (osim marketa) nisi smeo da se krećeš u paru ili bez FF2 maske, to je ona ružna bela, pa si morao da budeš u kući od 21 do 5 ujutro jer je bio policijski čas - priča ona.\nMarija dodaje da je ona, kao zamenik šefa u jednoj prodavnici, morala da ima dozvolu od firme da može da se vrati kući, ako ostane duže na poslu ili ako ujutro mora da dođe ranije.\n- Jednostavno sam primetila koliko su ljudi nervozni jer je zabranjeno da se druže i izlaze. Mislim da je ova korona dosta uticala na psihu ljudi, onda i dece. I ovako su ove generacije dece zalepljene za TV, PS4, tablete i mobilne telefone, ali im je isto potrebna rekreacija - dodaje zabrinuta majka.\nOna je bila veoma nezadovoljna kada su njenog sina vraćali kući, sa igrališta, zato što je i deci bilo zabranjeno da budu u grupama, već su morali da se igraju isključivo sami.\n- Moj sin je 3 puta bio napolju, u parku i tri puta su ga vratili (ljudi koji rade za grad i kontrolišu da li ste sami ili u paru sa nekim), jer nije smeo da se igra lopte sa drugom decom - kaže Marija.\n"VIRUS ĆE POSTATI BOLEST SA KOJOM ĆEMO ŽIVETI" Šekler: Pandemija će trajati kraće nego što se misli\nNakon toga je, kaže ona, krenula vakcinacija, ljudi su živnuli prodavnice su se otvorile, kao i kafići, ali samo za poneti.\n- Restorani su po istom principu počeli da rade, ali opet bolje išta nego ništa - dodaje ona.\nZa sada, Marija kaže da novih pravila nema, ali da to ne znači da se opet neće pogoršati.


Dačić: Indija ne menja stav u vezi sa nepriznavanjem Kosova\nMaj 4, 2018 admin 0 Comments\nIndija neće menjati svoju poziciju u vezi sa nepriznavanjem jednostrano proglašene nezavisnosti Kosova. To je izjavio potpredsednik Indije Venkajah Naidu u razgovoru sa Ivicom Dačićem, prvim potpredsednikom Vlade i ministrom spoljnih poslova Republike Srbije na sastanku u Nju Delhiju, saopštilo je ministarstvo spoljnih poslova.\nU razgovoru je izraženo obostrano zadovoljstvo višedecenijskim tradicionalno prijateljskim odnosima između Jugoslavije, čiji je Srbija bila sastavni deo, kasnije sukcesor i Indije, koji imaju koren u vremenu Pokreta nesvrstanih zemalja, čiji su dve zemlje osnivači.\nIzražena je zajednička želja za intenziviranje političkog dijaloga na visokom i najvišem nivou i sveobuhvatnog unapređenja saradnje, čemu će poseban podsticaj dati predstojeća poseta potpredsednika Indije Republici Srbiji, prvoj na ovom nivou posle više decenija, kaže se u saopštenju.\nDačić je Naidu preneo zahvalnost srpske Vlade i naroda na podršci Republike Indije teritorijalnom integritetu i suverenitetu Republike Srbije u vezi sa nepriznavanjem jednostrano proglašene nezavisnosti Kosova, izražavajući uverenje da će ova pozicija, zasnovana na međunarodnom pravu, biti zadržana i u budućnosti.\n← Gojković predložila formiranje komisije o NATO bombardovanju\nORBAN BEZ PARDONA: Migrantima ne treba dati ni cent! →\nOvo je Georgijevska lenta – simbol Rusije! Znate li zašto je NARANDŽASTO-CRNA i kako je povezana sa Srbima?\nCela Vojvodina izlepljena: „Putin go home“


Stefanović: Zadati odlučan udarac narko-mafiji u Novom Sadu\nIzvor: RTS, 31.Maj.2019, 15:29\nPotpredsednik Vlade Republike Srbije i ministar unutrašnjih poslova Nebojša Stefanović poručio je u Novom Sadu da od policije očekuje da zada oštar i odlučan udarac narko-mafiji u ovom gradu i da u toj borbi ne sme biti ni neodlučnosti ni slabosti.\nNinistar Stefanović je poručio da kriminalaci moraju da dobiju jasnu poruku države da takvom delovanju na teritoriji naše zemlje nema mesta.\n"Razgovarali smo sa policijskim službenicima i posebno mi je stalo da naši ljudi, koji se bave svakako jednim od najtežih poslova u zemlji, potpuno shvate da građani od njih očekuju neprekidne aktivnosti na suzbijanju kriminala i maksimalno angažovanje kako bi naša zemlja bila bezbedna i sigurna", naglasio je Stefanović prilikom posete Policijskoj upravi Novi Sad i novosadskom odredu Žandarmerije.\n"Moral ljudi u ovom odredu je na izuzetno visokom nivou i oni su potpuno spremni da u svakom trenutku, bez bilo kakvog oklevanja, krenu u izvršenje zadataka koji se tiču bezbednosti naše zemlje. Pripadnici Žandarmerije razumeju koliko njihova zemlja očekuje od njih i koliko su važni u sistemu zaštite bezbednosti, ne samo od kriminala, već i terorizma i svih drugih izazova koji mogu da ugroze bezbednost na bilo kom delu teritorije Republike Srbije", rekao je Stefanović.\nMinistar je istakao da mu je drago što pripadnici Žandarmerije svoje zadatke shvataju ozbiljno i što su spremni da, vrlo često rizikujući i svoje živote, u svakom trenutku budu na usluzi svom narodu.\nIzvor: Radio Televizija Vojvodine, 31.Maj.2019\nMinistar unutrašnjih poslova Nebojša Stefanović rekao je danas u Novom Sadu da od policije očekuje da zada oštar i odlučan udarac narko-mafiji u ovom gradu i da u toj borbi ne sme biti ni neodlučnosti ni slabosti. .."Moramo da pobedimo u sukobu sa kriminalacima, oni moraju da dobiju jasnu poruku...


SDUBiH: Dužnosnici BiH koji budu prisustvovali obilježavanju 9. januara trebaju dati ostavke - informativa.ba\nVijesti BiH SDUBiH: Dužnosnici BiH koji budu prisustvovali obilježavanju 9. januara trebaju dati ostavke\nSDUBiH: Dužnosnici BiH koji budu prisustvovali obilježavanju 9. januara trebaju dati ostavke\nSocijaldemokratska unija (SDU) BiH traži da izabrani dužnosnici Bosne i Hercegovine koji budu prisustvovali "obilježavanju neustavnog praznika 9. januara odmah i bez odgađanja podnesu ostavku na funkcije jer njihovo daljnje obavljanje preuzetih dužnosti u okviru zakona, za koji primaju plaću, nema više apsolutno nikakvog smisla".\nSDUBiH u saopćenju navodi da, s obzirom da je Ustavni Sud BiH obilježavanje 9. januara proglasio neustavnim, s aspekta Ustava BiH koji je sastavni dio Općeg okvirnog mirovnog sporazuma u BiH, svi izabrani javni dužnosnici koji se pojave na manifestacijama koje se organiziraju u sklopu obilježavanja 9. januara kao dana eniteta RS, svjesno krše svoju svečanu obavezu, Ustav i zakone ove zemlje.\n- Pored otvorenog kršenja legislativnih normi ove zemlje, izabrani dužnosnici koji budu prisustvovali obilježavanju 9. januara, prekršit će i sve moralne norme ponašanja nipodaštavajući i ponižavajući žrtve genocida počinjenog u agresiji na Republiku BiH od 1992. do 1995. godine - navodi SDUBiH.\nOva stranka izražava zabrinutost činjenicom „da se institucije države BiH, kao što je predsjednik entiteta RS, Vlada i Narodna Skupština RS, pored nepoštivanja odluke Ustavnog Suda BiH, obilježavanjem 9. januara odriču antifašističke tradicije srpskoga naroda, kao i ostalih naroda u BiH“.\nSDUBiH, također, izražava žaljenje što se i premijer Srbije Aleksandar Vučić najavom svog dolaska na manifestacije u povodu obilježavanja 9. januara, u ime Republike Srbije, odriče antifašizma kao najvažnije tekovine moderne evropske civilizacije.\n-Takav čin jednog državnika, pored odsustva senzibiliteta za žrtve genocida, diplomatskog takta i političke kulture, bit će veliki udarac za stabilnost kompletne regije i dobrih bilateralnih odnosa između BiH i Srbije - smatraju u SDU-u BiH.\nOznake: #SDU BIH #obilježavanje #9januar


Izvor: Press, 20.Nov.2018, 17:03\nPoznati kao veoma duhoviti, sinovi Lepe Brene veoma često se našale sa svojom majkom, ali i njenim prijateljciama. Ovog puta Brenin mlađi sin Viktor opasno je preplašio kućnu pomoćnicu, i to baš u trenutku kada se ona tome nije nadala.\nPomoćnica Kata, na koju Živojinovići između ostalog gledaju gledaju kao člana porodice, bezbrižno se igrala sa kućnim >> Pročitaj celu vest na sajtu Press << ljubimcima i hranila ih , te nije ni slutila da joj neko "radi iza leđa", a naručito ne njen miljenik Viktor.\nOn joj je neočekivano i krišom prišao iza leđa, te je na smrt je preplašio.\nIstina je da Viktor i Kata često zbijaju šale, te u narednom periodu očekujem da vidimo na koji način će ona njemu uzvratiti. Ovu pošalicu, Viktor je objavio na svom profilu na instagramu što je njegove pratioce oduševilo.


Rusija: Onesposobljen glavni centar veze ukrajinske vojske\nTanjug 12. marta 2022. 08:56\nMOSKVA – Ruska vojska je danas onesposobila glavni centar za komunikaciju Oružanih snaga Ukrajine u predgrađu Kijeva, izjavio je portparol ruskog Ministarstva odbrane general-major Igor Konašenkov, prenosi agencija Ria Novosti.\n„Ujutro 12. marta, visokoprecizno oružje velikog dometa pogodilo je objekte vojne infrastrukture Ukrajine. Van dejstva su stavljeni vojni aerodrom u Vasilkovu i glavni centar radio i elektronske obaveštajne službe Oružanih snaga Ukrajine u Brovarima “, saopštio je Konašenkov.\nOn je rekao i da su ruske snage od početka vojnih operacija u Ukrajini uništile skoro 3.500 ukrajinskih vojnih objekata.\n„Tokom operacije van pogona je stavljen 3.491 ukrajinski vojni infrastrukturni objekat. Uništeno: 123 bespilotne letelice, 1.127 tenkova i drugih oklopnih borbenih vozila, 115 višecevnih raketnih sistema, 423 topa poljske artiljerije i minobacača, 934 specijalna vojna vozila“, precizirao je ruski vojni zvaničnik, navodi Ria Novosti.


Do utorka održati sjednicu upravnog odbora košarkaškog saveza BiH - Glas Srpske\nSrna 15.10.2021 13:01\nBANjALUKA- Košarkaški savez Republike Srpske saopštio je da će biti prinuđen da razmotri i druge opcije za takmičenje ukoliko Upravni odbor Košarkaškog saveza BiH naredne sedmice ne donese potrebne odluke za početak nove takmičarske sezone u Prvenstvu BiH.\nIz Košarkaškog saveza Republike Srpske apeluju da najkasnije do utorka, 19. oktobra, bude sazvana i održana sjednica Upravnog odbora Košarkaškog saveza BiH, te da se pokuša pronaći kompromisno rješenje o donošenju svih potrebnih odluka za početak nove sezone.\n"Sva pitanja na kojima se ne postigne kompromis treba ostaviti po strani za neku od narednih sjednica ili uputiti na rješavanje pravosudnim ili drugim nadležnim organima", saopšteno je iz Košarkaškog saveza Srpske povodom sastanka članova Upravnog odbora, predstavnika stalnih organa Saveza i predstavnika klubova koji učestvuju u Prvenstvu BiH, a koji je juče održan u Istočnom Sarajevu.\nNa sastanku je donesen zaključak da članovi Košarkaškog saveza Srpske, odnosno klubovi koji učestvuju u Prvenstvu BiH, kao i službena lica (delegati i sudije) neće učestvovati u zajedničkom takmičenju na nivou Košarkaškog saveza BiH za koje ne postoje odluke Upravnog odbora tog saveza, koje su Statutom propisane za početak takmičarske sezone, a do donošenja odluka nadležnih organa. "Apelujemo na generalnog sekretara Košarkaškog saveza BiH i neizabranog komesara Prvenstva BiH da obustave/odgode sve aktivnosti na zajedničkom takmičenju na nivou Saveza BiH za koje ne postoje odluke Upravnog odbora, s ciljem sprečavanja nastanka štete kako za Savez tako i za BiH košarku u cjelini", navedeno je u saopštenju.\nU saopštenju je istaknuto da je sportski interes klubova iz Republike Srpske da se takmiče u Prvenstvu BiH, kao najvišem rangu takmičenja u BiH, saopšteno je iz Košarkaškog saveza Srpske. Iz ovog saveza su ponovili da će svi članovi Košarkaškog saveza Republike Srpske, kao i do sada, nastupati jedinstveno - klubovi, delegati, sudije.


UN kritikovale izraelsku kontroverznu zaštitnu ogradu na Zapadnoj obali\nU izveštaju Ujedinejnih Nacija navodi se da većina od 30 hiljada farmera na Zapadnoj obali, čiji zemljišni posedi su razdvojeni izraelskom zaštitinom ogradom, nisu u mogućnosti da dodju do svojihimanja. Dodaje se da je samo 18 osto tih palestinskih farmera uspelo da dobije izraelske dozvole za prelazak granice kako bi stigli do svojih farmi. U izveštaju, koji je sačinila Kancelarija za koordinaciju humanitarnih poslova Ujedinjenih Nacija, ističe se da su mnogi Palestinci prestali da traže dozvole zato što su njihovi zahtevi ranije odbijeni. UN su navele i druge teškoće uzrokovane bezbednosnom ogradom, kao što je stizanje do bolnica i drugih medicinskih ustanova. Palestinski analitičar Mahdi Abdul Hadi, koji je proučavao uticaj barijere, izjavio je za Glas Amerike da se situacija kreće od loše ka goroj.\n«Za Palestince, taj zid predstvalja oštar nož koji preseca naše meso. Izraelci ne brinu gde živite, do god ste iza tog zida. Oni ne žele da vide. Njih nije briga čak i ako živite u getu».\nIzrael je započeo izgradnju zaštitine ograde 2002. godine nakon više palestinskih samoubilačkih napada. Izraelski portparol Mark Regev izjavio je da je izveštaj jednostran zato što nije uzeo u obzir izraelsku bezbednosnu situaciju.\n«Barijera je veoma efektivno oruđe u sprečavanju bombaša samoubica da ulaze u Izrael i ubijaju naš narod».\nIzrael je ignorisao odluku Medjunarodnog suda pravde u Hagu donetu 2004., prema kojoj je ograda ilegalna i prema kojoj bi trebalo da bude srušena. Oko 60 odsto barijere već je izgradjeno, većim delom na severu Zapadne obale i oko Jerusalima. Do vremena kada ograda treba da bude završena, Izrael će praktično pripojiti oko 9 odsto teritorije Zapadne obale, sudeći prema podacima UN. Palestinci smatraju da barijera nije bezbednosno pitanje već da predstavlja otimanje teritorije.